title: Peregrinos Proteus

text: Tämän jälkeen Peregrinos vaikuttaa ryhtyneen kyynikoksi. Hän palasi kotikaupunkiinsa kyynikon asussa ja luopui perinnöstään antaen sen kaupunkinsa asukkaille. Tämän vuoksi kukaan ei syyttänyt häntä isänmurhasta, vaikka tapaus muistettiin edelleen. Peregrinos jatkoi kiertelyään ja oli edelleen läheisissä yhteyksissä kristittyihin. Lopulta hän kuitenkin loukkasi heitä jollakin tavalla, minkä vuoksi hänet erotettiin yhteisöstä. Peregrinos muutti Egyptiin ja opiskeli tunnetun kyynikon Agathobuloksen ”askeesikurssilla”. Tämän jälkeen hän siirtyi Roomaan ja alkoi pilkata roomalaisia valtaapitäviä, keisari Antoninus Pius mukaan lukien. Hän sai paljon seuraajia, ja on mahdollista, että Theageneestä tuli hänen merkittävin oppilaansa tässä vaiheessa. Vaikka Peregrinosta siedettiin alussa, lopulta kaupunginprefekti kuitenkin karkotti hänet.


title: Peregrinos Proteus

text: Peregrinos siirtyi Kreikan Eliiseen ja jatkoi saarnaamistaan roomalaisia vastaan. Vuoden 153 tai 157 Olympian kisoissa Peregrinos loukkasi varakasta hyväntekijää Herodes Atticusta, jolloin hurjistunut joukko hyökkäsi hänen kimppuunsa ja hän joutui pakenemaan Zeuksen temppeliin. Ateenassa Peregrinos omisti itsensä filosofian opiskelulle ja sai huomattavan joukon oppilaita, mukaan lukien Aulus Gellius. Gellius kuvaa Peregrinoksen arvokkaaksi ja luonteeltaan lujaksi mieheksi, ja kertoo käyneensä usein tämän majassa Ateenan ulkopuolella kuuntelemassa tämän jaloja opetuksia.


title: Peregrinos Proteus

text: Vuoden 161 Olympian kisoissa Peregrinos ilmoitti, että hän polttaisi itsensä julkisesti seuraavissa kisoissa. Hän toteutti lupauksensa: vuoden 165 kisojen viimeisenä yönä hän hyppäsi hautajaisrovioon, jonka oli sytyttänyt kaivamaansa kuoppaan, joka sijaitsi 20 stadionia eli noin 3,7 kilometriä Olympiasta itään. Lukianos, joka oli paikalla, todisti tapahtunutta, sillä hän oli kuullut Theageneen ylistävän opettajansa aikomuksia etukäteen. Paikalla oli myös paljon muita silminnäkijöitä.


title: Peregrinos Proteus

text: On vaikea muodostaa kokonaiskuvaa Peregrinoksen elämästä ja tämän omista päämääristä, sillä Lukianos esittää tämän negatiivisessa valossa osin henkilökohtaisista syistä. Lukianoksen mukaan Peregrinos surmasi isänsä kuristamalla; liittyi kristittyjen seuraan hyötyäkseen heistä taloudellisesti; hankkiutui vangituksi, jotta saisi mainetta; antoi perintönsä pois, jotta hänen kotikaupunkinsa asukkaat suhtautuisivat häneen jälleen suopeasti; opiskeli Agathobuloksen oppilaana tullakseen entistä rivommaksi; pilkkasi roomalaisia pelkästä kunnianhimosta; ja surmasi itsensä tullakseen kuuluisaksi.


title: Peregrinos Proteus

text: Lukianos kertoo, että erilaiset legendat alkoivat levitä Peregrinoksesta nopeasti, ja että hän oli itse laittamassa osaa niistä liikkeelle. Vuoteen 180 mennessä Peregrinoksen kotikaupunkiin oli pystytetty hänen patsaansa. Sillä kerrottiin olevan oraakkelinkykyjä.


title: Peregrinos

text: Peregrinos (kreik.) tai Peregrinus (lat.) on antiikinaikainen nimi, joka voi viitata seuraaviin henkilöihin:Peregrinus (lat. "muukalainen") oli Rooman valtakunnassa vapaana asuva henkilö, jolla alun perin ei ollut kansalaisoikeuksia. Peregrinusten oikeusasioita hoiti erityinen preettori, "praetor peregrinus". Peregrinuksille myönnettiin kansalaisoikeudet Caracallan hallitessa vuonna 212 jaa.


title: Abraham Engblom

text: Abraham Engblom (12. maaliskuuta 1804 Turku – 6. elokuuta 1865 Velkua) oli suomalainen kappalainen ja uskonnollisen kirjallisuuden suomentaja.


title: Abraham Engblom

text: Engblomin isä oli turkulainen tullijahdin päällysmies Karl Engblom ja äiti luultavasti Maria Kristina Åström. Hän kävi Turun katedraalikoulua ja pääsi ylioppilaaksi 1822. Engblom vihittiin papiksi 1826. Hän toimi pappina Uskelassa, Tottijärvellä, Aurassa, Huittisissa, Tarvasjoella, Kullaalla ja Velkuassa. Engblomista tuli Iniön kappalainen 1835.


title: Abraham Engblom

text: Engblom oli naimisissa vuodesta 1827 Maria Gustava Lindvallin kanssa.


title: Neljä etydiä pianolle

text: Neljä etydiä pianolle on Sergei Prokofjevin säveltämä neljästä etydistä koostuva teos pianolle. Se on vuodelta 1909. Ensimmäistä kertaa sen esitti 21. helmikuuta 1910 Moskovassa säveltäjä itse.


title: Blagojevo

text: Blagojevo (, ) on kaupunkimainen taajama Komin tasavallan Udoran piirissä Venäjällä. Se sijaitsee Vaškan sivujoen Venjun varrella 56 kilometriä piirin keskuksesta Koslanista länteen. Taajamasta on rautatieyhteys Mikuniin. Asukkaita on 2 500 henkeä (vuonna 2009).


title: Blagojevo

text: Paikkakunta on saanut alkunsa 1968 perustetusta bulgarialaisten metsureiden asutuksesta. Se on nimetty Bulgarian sosiaalidemokraattisen työväenpuolueen perustajan Dimităr Blagoevin mukaan. Vuonna 1975 Blagojevo sai kaupunkimaisen taajaman statuksen. Vuonna 1989 asukkaita oli 4 700 henkeä. Bulgarialaiset metsätyöläiset muuttivat pois 1990-luvun alussa.


title: Fredrik Hertzberg

text: Fredrik Hertzberg (1. lokakuuta 1808 Pori – 9. marraskuuta 1865 Loimaa) oli suomalainen rovasti, filosofian tohtori ja lukion rehtori.


title: Fredrik Hertzberg

text: Hertzbergin vanhemmat olivat porilainen pellavankutoja Johan Hertzberg ja Maria Fager. Hän kävi Porin triviaalikoulua ja pääsi ylioppilaaksi vuonna 1827. Hertzberg valmistui filosofian kandidaatiksi 1834, maisteriksi 1836, lisensiaatiksi 1838 ja tohtoriksi 1840. Hänet vihittiin papiksi 1844.


title: Fredrik Hertzberg

text: Hertzberg toimi Helsingin yliopiston kirjaston ylimääräisenä amanuenssina 1836–1839 ja yliopiston kreikkalaisen kirjallisuuden dosenttina 1837–1843. Hän oli Satakuntalaisen osakunnan kuraattori 1838–1843. Sen jälkeen Hertzberg oli Turun lukiossa kreikan kirjallisuuden lehtorina 1843–1858 ja rehtorina 1850–1858. Vuodesta 1858 hän oli Loimaan kirkkoherrana. Hertzberg sai rovastin arvon 1856 ja lääninrovasti hänestä tuli 1862. Hän oli pappissäädyn edustajana säätyvaltiopäivillä 1863–1864.


title: Fredrik Hertzberg

text: Fredrik Hertzberg oli naimisissa vuodesta 1837 lähtien Johanna Matilda Hummelinin kanssa. Heillä oli yhdeksän lasta, joista kaksi kuoli pieninä. Lapsista tunnetuin oli kirjailija Rafael Hertzberg.


title: Marcel Łoziński

text: Marcel Łoziński (s. 17. toukokuuta 1940 Pariisi, Ranska) on puolalainen dokumenttielokuvien ohjaaja ja käsikirjoittaja. Hän on ohjannut vuodesta 1972 alkaen yli 30 elokuvaa. Hän on saanut lukemattomia palkintoja ja ollut ehdokkaana Oscar-palkinnon saajaksi 1995 parhaasta lyhytelokuvasta elokuvallaan "89 mm od Europy" (1993), joka sai European Film Awardsin parhaan dokumenttielokuvan palkinnon ja viisi muuta palkintoa. Kaiken kaikkiaan hänen elokuvansa ovat saaneet lähes 30 merkittävää palkintoa. Łoziński on puolalaisen elokuvan suuria nimiä.


title: Marcel Łoziński

text:
Łoziński on opettanut Puolassa elokuvantekemistä ja kasvattanut kokonaisen ohjaajasukupolven. Kommunistinen sensuuri on vaikuttanut aikoinaan huomattavalla tavalla hänen työhönsä myös siten, että se tuo esiin poikkeuksellista luovuutta.
Hän työskenteli muun muassa yhdessä Krzysztof Kieślowskin kanssa aikana, jolloin Puolassa oli sensuurista huolimatta tarjolla parhaat mahdolliset välineet. Nykyelokuvan tekoa hän kritisoi siten, että sensuuri on kaupallisuus, joka hyväksyy vain seksin, raakuuden ja väkivallan, joista katsoja ei löydä itseään.
Łoziński on vieraillut Suomessa 2010 DocPoint-festivaalilla.


title: Sinfonia nro 2 (Schumann)

text: Robert Schumannin toinen sinfonia C-duurissa (op. 61) on järjestyksessä oikeastaan säveltäjän kolmas. Sitä ennen hän oli ennättänyt säveltää ensimmäisen sinfoniansa ja ensimmäisen version neljännestä sinfoniastaan.


title: Sinfonia nro 2 (Schumann)

text: Sinfonia nro 2 on sävelletty vuosina 1845–1846. Sen kantaesitti Leipzigissä Mendelssohn.


title: Moritz Hornborg

text: Alexander Moritz (Mauritz) Karl Hornborg (21. syyskuuta 1813 Uusikirkko – 22. kesäkuuta 1856 Porvoo) oli suomalainen opettaja, runoilija ja sanomalehtimies. joka käytti nimimerkkejä "-z-", "zg" ja "-z-g".


title: Moritz Hornborg

text: Hornborgin vanhemmat olivat Uudenkirkon kirkkoherra Anders Bogislaus Hornborg ja Brita Sofia Nordberg. Hän kävi Pietarissa saksalaista St. Petrin koulua ja Viipurin lukiota päästen ylioppilaaksi 1832. Hornborg valmistui filosofian kandidaatiksi 1838 ja maisteriksi 1840. Hän toimi Haminan piirikoulun vt. opettajana 1839, Haminan kadettikoulun vt. venäjänopettajana 1839–1840 ja Loviisan triviaalikoulussa venäjänopettajana vuodesta 1840. Hornborg jatkoi samassa virassa koulun siirryttyä Porvooseen yläalkeiskouluksi 1841. Hänestä tuli koulun konrehtori 1845.


title: Moritz Hornborg

text: Moritz Hornborg oli naimisissa vuodesta 1839 Vendla Johanna Laguksen kanssa. Heidän poikansa oli senaattori ja valtioneuvos Anders Mauritz Hornborg.


title: Dissidia Final Fantasy

text: Dissidia Final Fantasy (), lyhennettynä DFF tai Dissidia on Square Enixin kehittämä ja julkaisema peli Final Fantasy-pelisarjaan PlayStation Portable-käsikonsolille. Peli yhdistää 20 hahmoa 10:stä ensimmäisestä osasta ja lisäksi mukana on yksi hahmo Final Fantasy XI:stä ja Final Fantasy XII:stä.


title: Dissidia Final Fantasy

text: Pelille on julkaistu jatko-osa "Dissidia 012 Final Fantasy".


title: Dissidia Final Fantasy

text: Dissidia on kolmiulotteinen tappelupeli RPG-elementeillä, jossa pelaaja voi liikutella hahmoaan vapaasti kentällä. Pelaaja voi myös käyttää ympäristöä hyödykseen mm. juoksemalla seiniä pitkin. Pelissä on kahdenlaisia hyökkäyksiä: Bravery- ja HP-hyökkäyksiä. Pelaajan Bravery-pisteet näkyvät HP:n yläpuolella isoilla numeroilla. Käyttämällä Bravery-hyökkäystä, hahmo pudottaa vastustajan Bravery-pisteitä ja kasvattaa omaansa vahingon verran. HP-hyökkäyksen tekemällä hahmo pudottaa vastustajan HP:ta Bravery-pisteiden verran, jolloin Bravery putoaa nollaan ja alkaa hiljalleen palautua oletusarvoonsa. Jos hahmon Bravery-pisteet putoavat alle nollan, hahmo joutuu "Break"-tilaan jolloin hahmo ei voi pudottaa vastustajan HP:ta tai Braveryä mutta voi silti hyökätä vastustajaan Bravery-hyökkäyksillä nopeuttaakseen palautumista, myös HP-hyökkäyksellä osuminen poistaa Break-tilan palauttaen Bravery-pisteet nollaan jolloin Bravery alkaa hiljalleen palautua oletusarvoonsa. Break-tilaan joutuminen antaa myös vastustajalle "Stage Braveryn" (luku alareunan keskellä) verran lisää Bravery-pisteitä.


title: Dissidia Final Fantasy

text: Bravery- ja HP-hyökkäysten lisäksi pelissä on myös summonit jotka auttavat hahmoa taistelussa. Lisäksi pelissä on EX-Gauge, joka täyttyy keräämällä EX-Forcea (siniset pallot joita syntyy hyökkäyksissä) ja EX-Coreja (ilmestyy tietyin väliajoin). Kun EX-Gauge on täynnä, voi hahmo siirtyä EX-Modeen jolloin hahmon voimat kasvavat ja hahmo saa Regen-statuksen lisäksi hahmosta riippuvia erikoisominaisuuksia. Lisäksi hahmo voi HP-hyökkäyksen osuessa käyttää EX-Burstia, voimakasta HP-hyökkäystä jota ei voi väistää tai torjua. Ex-Burstin suorittaminen vaatii myös pelaajalta hahmosta riippuvan toiminnon suorittamista. EX-Burst liittyy myös usein hahmolle ominaiseen hyökkäykseen alkuperäisessä pelissä (Esim. Cloudin Omnislash). Mikäli pelaaja joutuu EX-Burstin kohteeksi, voi hän pienentää saamaansa Bravery-vahinkoa painamalla O-nappia tietyssä rytmissä. Taistelun loputtua pelaaja saa voittaessaan Giliä, AP:ta, PP:tä ja mahdollisesti muita esineitä. Hävitessään pelaaja saa vain AP:ta (mikäli sen vaatimat ehdot täyttyvät ennen häviötä) ja PP:tä.


title: Dissidia Final Fantasy

text: Jokaisella hahmolla on oma kokemustaso ja heillä on yhteiset varusteet. Hahmot aloittavat tasolta yksi jolloin heillä on käytössää muutamia perusliikkeitä. Tasojen kasvaessa hahmot alkavat oppia kehittyneempiä liikkeitä ja taitoja. Nämä kyvyt täytyy aktivoida jotta niitä voidaan käyttää. Aktivoiminen käyttää hahmon käytettävissä olevia CP-pisteitä joiden määrää voi lisätä kasvattamalla tasoa tai liitännäisillä (accessory). Liikkeisiin ja taitoihin liittyy myös kykypisteet (AP) joilla hahmo voi "mestaroida" kykyjään. Kun kyky on mestaroitu, sen CP-vaatimukset pienenevät ja joskus siitä oppii myös kyseistä kykyä paremman kyvyn tai Bravery-hyökkäysten tapauksessa mahdollisesti HP-hyökkäyksen jonka voi suorittaa suoraan Bravery-hyökkäyksen jälkeen ilman, että vastustajalla on mahdollisuutta torjua sitä (ellei vastustaja aktivoi EX-Modea, joka aktivoituessaan torjuu kaikki hyökkäykset). Lisäksi pelaajalla on käytössään PP-pisteitä joilla voi ostaa peliin lisäominaisuuksia ja hahmoja.


title: Dissidia Final Fantasy

text:
Dissidia Final Fantasy kertoo Cosmoksen, harmonian jumalattaren ja Chaosin, epäsovun jumalan taistelusta. Pelin avussa Valon Soturi löytää Cosmoksen Chaosin haavoittamana. Valon voimien heiketessä Cosmos ilmestyy muille yhdeksälle sankarille ja antaa heille tehtävän etsiä kristallit, jotka voivat pelastaa maailman. Sankarit onnistuvat löytämään kristallit ja palaavat Cosmoksen luokse, mutta Chaos saapuu ja tappaa Cosmoksen. Cosmoksen voimien kadotessa sankarit alkavat kadota omiin maailmoihinsa mutta kristallit onnistuvat estämään tämän. Sankarit jatkavat matkaansa Chaosin Pyhäkölle. Siellä kristallit avaavat portin Chaosin valtaistuimelle ja sankarit kohtaavat viimeisen taistelunsa. Kun Chaos on lyöty, sankarit teleportataan Cornelian linnan ulkopuolelle (Final Fantasy I). Siellä he palaavat omiin maailmoihinsa kristalliensa kanssa ja Valon Soturi palaa takaisin Cornelian linnaan.
Peli sisältää 12 kenttää, joista 10 liittyy alkuperäisiin peleihin ja kaksi ovat Dissidian omaan maailmaan kuuluvia. Jokaisesta tasosta on myös olemassa vaihtoehtoinen kenttä (merkitään Ω-merkillä) joissa kenttä on sama mutta niissä on lisäominaisuuksia (esim. Old Chaos Shrinen vaihtoehtoinen kenttä pudottaa molempien hahmojen Bravery-pisteitä joka sekunti). Pelin 12 kenttää ovat:


title: Dissidia Final Fantasy

text: Pelissä on 22 pelattavaa hahmoa (11 sankaria ja 11 vihollista). Jokaisella sankarilla on oma tarinansa Shantottoa lukuun ottamatta (Destiny Odyssey) pelin tarinatilassa, lisäksi vihollisilla ja Shantottolla voi pelata pelin kolmea muuta tarinaa. Pelin hahmot ovat:Dissidiassa on viisi pelimuotoa: Tarina (Story), Arcade (ei japaninkielisessä julkaisussa), Duel Colosseum, Quick Battle ja moninpeli (Ad hoc:n välityksellä). Tarinatilassa pelaaja pääsee pelaamaan sankareden Destiny Odyssey-tarinoita joissa jokaisessa on viisi kenttää ja lopuksi kohtaamaan sankaria vastaavan vihollisen. Näiden tarinoiden lisäksi on Shade Impulse, Distant Glory ja Inward Chaos-nimiset tarinat, jotka ovat Destiny Odysseihin verrattuna huomattavasti vaikeampia.


title: Dissidia Final Fantasy

text: Arcadetilassa pelaaja pääsee pelaamaan jo valmiiksi varustetulla hahmolla eikä hahmoon voi tehdä muutoksia. Arcadetilassa vastustajien määrä riippuu vaikeusasteesta eikä vastustajista saa kokemus-, AP- tai PP-pisteitä. Kun kaikki vastustajat on voitettu, pelaaja saa palkintona hyödyllisen esineen jota voi käyttää kaupassa.


title: Dissidia Final Fantasy

text: Duel Colosseumissa pelaaja valitsee areenan (vaikeusaste) ja valitsee vastustajansa käteen tulevista korteista, vastustajien lisäksi on myös esine-, Job- ja statuskortteja. Voittamalla vastustajia pelaaja saa palkinnoksi mitaleita joilla voi ostaa korteissa olevia esineitä. Lisäksi pelaajan lopettaessa jäljelle jääneet mitalit muunnetaan PP-pisteiksi. Mikäli pelaaja häviää taistelun, käden koko pienenee yhdellä kortilla ja hävittyään tarpeeksi monta kertaa on jäljellä vain lopetusvaihtoehto.


title: Dissidia Final Fantasy

text: Quick Battlessa pelaaja saa itse päättää vastustajansa, vastustajan tason, käyttäytymisen ja vaikeusasteen. Lisäksi pelaaja voi itse päättää kentän ja säännöt (mikäli säännöt on ostettu PP Catalogista).


title: Mežduretšensk (Komi)

text: Mežduretšensk (ven. ja komiksi Междуре́ченск) on kaupunkimainen taajama Komin tasavallan Udoran piirissä Venäjällä. Se sijaitsee Mezen ja Vaška -jokien välisellä alueella 41 kilometriä piirin keskuksesta Koslanista lounaaseen. Taajaman kautta kulkee Kotlasin ja Vorkutan väliseltä rautatieltä Mikunissa haarautuva sivurata. Asukkaita on 1 800 henkeä (vuonna 2009).


title: Mežduretšensk (Komi)

text: Paikkakunta on saanut alkunsa vuonna 1970 rakennetusta bulgarialaisten metsureiden asutuksesta. Vuonna 1975 se sai kaupunkimaisen taajaman aseman. Vuonna 1989 asukkaita oli 3 300 henkeä.


title: Herakleios (filosofi)

text: Herakleios (; 300-luku) oli antiikin kreikkalainen kyyniseen koulukuntaan kuulunut filosofi, jota vastaan keisari Julianus Apostata kirjoitti seitsemännen puheensa.


title: Herakleios (filosofi)

text: Julianus kertoo, kuinka Herakleios esitti hänen edessään allegorisen faabelin, jossa Herakleios otti itselleen Juppiterin osan ja antoi keisarille Panin osan. Vaikka Julianus loukkaantui faabelista ja siitä, miten epäkunnioittavasti Herakleios mainitsi jumalat, keisari pysyi silti vaiti, koska pelkäsi muutoin vaikuttavansa vainoharhaiselta. Kohtaaminen sattui Konstantinopolissa.


title: Herakleios (filosofi)

text: Julianus kirjoitti myöhemmin pitkän esityksensä selittääkseen, että kyynikon tulisi olla kaiken teeskentelyn ja petoksen vihollinen, eikä sepitellä faabeleita; ja mikäli kyynikko sepittää faabeleita, niiden tulisi olla vakavia, opettavaisia ja uskonnollisia.


title: Herakleios (filosofi)

text: Meille on säilynyt tietoa myös toisesta tapauksesta, jossa Herakleios uhmasi usurpaattori Procopiusta, joka oli Julianuksen sukulainen. Tämä on saattanut tapahtua silloin, kun Procopius pyrki (ja lopulta epäonnistui) valtaamaan Rooman valtakunnan Julianuksen seuraajan Jovianuksen kuoltua.


title: Hiustenkuivain

text: Hiustenkuivain tai hiustenkuivaaja on sähkökäyttöinen kodinkone, joka on tarkoitettu hiusten kuivaamiseen laitteen puhaltaman kuuman tai kylmän ilman avulla. Hiustenkuivaaja kehitettiin 1800-luvun lopussa, ja ensimmäisen tunnetun mallin suunnitteli ranskalainen Alexandre F. Godefoy.


title: Työvoimapoliittinen lausunto

text: Työvoimapoliittinen lausunto on työ- ja elinkeinotoimiston työttömyyskassalle tai Kelalle antama lausunto työnhakijan oikeudesta työttömyysetuuteen. Lausunto laaditaan kun henkilö on ilmoittautunut TE-toimistoon työnhakijaksi.


title: Työvoimapoliittinen lausunto

text: Työvoimavirkailija rekisteröi hakijan työ- ja elinkeinotoimiston tietojärjestelmään ja selvittää samassa yhteydessä hakijan edellisen työsuhteen päättymisen. Asiakkaan tulee todisteellisesti selvittää edellisen työn päättyminen, ja todistukseksi kelpaa työnantajan kirjallinen irtisanomis- ja lomautusilmoitus tai työntekijän oma työsopimuksen irtisanomisilmoitus. Mikäli hakija ei toimita selvitystä, työvoimavirkailija laatii lausunnon ilman selvityksiä ja antaa sen tiedoksi asiakkaalle.


title: Työvoimapoliittinen lausunto

text: Kun työnhakija on selvittänyt kokonaisuudessaan edellisen työsuhteen päättymisen, työvoimavirkailija laatii sitovan työvoimapoliittisen lausunnon ja toimittaa sen Kelaan tai ammattiliiton työttömyyskassaan, mikäli asiakas on kassan jäsen. Lausunto toimii maksatusperusteena työttömyyden alkuvaiheessa. Mikäli työvoimavirkailija katsoo työnhakijan itse aiheuttaneen työttömyyden omilla toimenpiteillään, Kela ei maksa peruspäivärahaa tai työmarkkinatukea 90 päivän ajalta siitä lähtien, kun hakija on ilmoittautunut työnhakijaksi. Mikäli virkailija taas katsoo työnhakijan olevan itse syytön työttömyyteen, Kela aloittaa peruspäivärahan tai työmarkkinatuen maksamisen viiden arkipäivän omavastuuajan jälkeen siitä päivästä jolloin hakija ilmoittautui TE-toimistoon työnhakijaksi.


title: Työvoimapoliittinen lausunto

text: Työvoimavirkailija selvittää vain edellisen työn päättymisen syyn ja toimittaa siitä lausunnon Kelaan, eikä lausunnosta voi valittaa. Valituksen voi tehdä vasta Kelan maksatuspäätöksestä, jossa Kela on selvittänyt tarkemmin edellistä työsuhdetta; valitus osoitetaan työttömyysturvan muutoksenhakulautakunnalle. Työvoimavirkailijan laatima kielteinen työvoimapoliittinen lausunto toimii työttömyysturvan maksatusesteenä alkuvaiheessa sekä odotusaikana, jota kutsutaan karenssiksi. Karenssiaikoja työvoimavirkailija voi laatia myöhemminkin työttömyyden aikana, jos laki antaa siihen perusteet.


title: Työvoimapoliittinen lausunto

text: Työnhakija voi menettää oikeutensa työttömyysetuuteen määräajaksi, jos hän ei noudata työttömyysturvalain 2. luvussa mainittuja ehtoja. Korvaukseton määräaika, niin sanottu karenssi, on harkinnanvarainen. Karenssipäätöksestä voi valittaa. Karenssi ei estä toimeentulotuen hakemista.


title: Usogorsk

text: Usogorsk (ven. ja komiksi Усого́рск) on kaupunkimainen taajama Komin tasavallan Udoran piirissä Venäjällä. Se sijaitsee Mezeniin laskevan Us-joen suussa 15 kilometriä piirin keskuksesta Koslanista länteen. Taajamasta on rautatieyhteys Mikuniin, jonne on matkaa 167 kilometriä. Asukkaita on 5 200 henkeä (vuonna 2009).


title: Usogorsk

text: Paikkakunta on saanut alkunsa 1960-luvulla perustetusta bulgarialaisten metsureiden asutuksesta. Vuonna 1973 se sai kaupunkimaisen taajaman statuksen. Vuonna 1989 asukkaita oli 11 300 henkeä. Bulgarialaisten metsätyöt loppuivat 1990-luvun alussa. Sen jälkeen Usogorskin väkiluku on laskenut voimakkaasti. Nykyään tärkein elinkeino on puunhankinta- ja jalostus. Taajamassa on keskikoulu ja lasten luomistyön keskus.


title: Herman Kellgren

text: Abraham Herman August Kellgren (21. tammikuuta 1822 Kuopio – 25. syyskuuta 1856 Helsinki) oli suomalainen kielitieteilijä, runoilija ja Helsingin yliopiston itämaisen kirjallisuuden professori.


title: Herman Kellgren

text: Kellgrenin vanhemmat olivat apteekkari Johan August Kellgren ja hänen ensimmäinen vaimonsa Maria Magdalena Nylander. Hän kävi Helsingin yksityislyseota ja pääsi ylioppilaaksi vuonna 1838. Kellgren valmistui filosofian kandidaatiksi ja maisteriksi 1844 sekä lisensiaatiksi ja tohtoriksi 1850.


title: Herman Kellgren

text: Kellgren toimi Helsingin yliopiston kirjaston ylimääräisenä amanuenssina 1844–1851, yliopiston sanskritin kielen ja kirjallisuuden dosenttina 1849–1854 ja itämaisen kirjallisuuden professorina vuodesta 1854. Kellgren oli Suomalaisen Kirjallisuuden Seuran sihteerinä 1845–1846 ja rahastonhoitajana 1849–1851


title: Herman Kellgren

text: Herman Kellgren oli naimisissa vuodesta 1849 lähtien professori Johan Jakob Tengströmin tyttären Anna Sofia Tengströmin kanssa.


title: Koslan

text: Koslan (komiksi ja venäjäksi Кослан) on kylä, maalaiskunta ja Udoran piirin hallinnollinen keskus Komin tasavallassa Venäjällä. Se sijaitsee Mezen-joen rannalla 270 kilometriä tasavallan pääkaupungista Syktyvkarista luoteeseen. Asukkaita on 2 700 henkeä (vuonna 2002).


title: Koslan

text: Koslan on Mezenin jokivarren vanhimpia komien asutuksia. Se mainitaan kirkonkylänä ensimmäisen kerran vuonna 1554. Asukkaat harjoittivat maanviljelyä, karjanhoitoa, metsästystä ja kalastusta. Vuonna 1929 Koslanista tuli Udoran piirin keskus. Vuonna 1960 perustettiin Koslanin metsätyökeskus ja seudun kolhoosit yhdistettiin sovhoosiksi. Vuonna 1974 otettiin käyttöön Mikunin ja Udoran piirin välinen rautatie. Vuonna 1994 kylässä oli 4 300 asukasta, mutta sen jälkeen väkiluku on laskenut huomattavasti.


title: Giorgio Duboin

text: Giorgio Duboin (s. 30. syyskuuta 1959 Torino) on italialainen bridgenpelaaja. Hän on toinen bridgen maailmanrankingilla. Aikaisemmin hän pelasi usein Norberto Bocchin kanssa. Nykyään hän pelaa Antonio Sementan kanssa.


title: Giorgio Duboin

text: Duboin voitti World Team Olympiad -turnauksen vuonna 2000 joukkuetovereinaan Norberto Bocchi, Lorenzo Lauria, Alfredo Versace, Dano De Falco, Guido Ferraro. Vuonna 2004 hän voitti samaisen turnauksen joukkuetovereinaan Norberto Bocchi, Fulvio Fantoni, Lorenzo Lauria, Claudio Nunes ja Alfredo Versace. Hän voitti Bermuda Bowlin vuonna 2005 samalla joukkueella kuin vuotta aikaisemmin. Hän voitti myös World Mind Sports Games -turnauksen vuonna 2008. Joukkueessa pelasi Norberto Bocchin tilalla Antonio Sementa.


title: Thiele/Small

text: Thiele/Small-parametrit ovat kaiutinsuunnittelussa käytettäviä kaiutinlementin ominaisuuksia kuvaavia arvoja. Arvot kuvaavat kaiuttimen sähköisiä ja mekaanisia ominaisuuksia. Arvot on nimetty A. Neville Thielen ja Richard H. Smallin mukaan, jotka tekivät edelläkäyvää tutkimusta näistä arvoista.


title: Thiele/Small

text:
Thiele/Small-parametrejä käytetään yleensä kaiutinelementille sopivan kotelon mitoittamiseen ja kaiuttimen akustiseen sovittamiseen.Elementin ominaisvärähtelytaajuus. Tunnetaan myös kirjainyhdistelmällä F. Yksikkö hertsi (Hz).
Elementin ominaisvärähtelytaajuutta matalampia ääniä toistettaessa kartion liike on vähemmän hallittua kuin muita ääniä toistettaessa, mikä aiheuttaa elementin kartiolla rasitusta. Subwoofer- ja woofer-elementeillä (toistavat syviä bassoääniä ja ylempiä bassoääniä) elementin ominaisvärähtelytaajuus on yleensä 13-60 hz. Keskiäänikaiuttimilla se on yleensä 60-500 hz ja diskanteilla 500-4000 hz. Tyypillinen toleranssi valmistajan ilmoittamalle arvolle on +-15%.Elementin kokonaishyvyysluku. Yksikötön arvo, joka kuvaa elementin yhdistetty sähköistä ja mekaanista vaimennusta. Yleensä Q:n arvo on välillä 0,2-0,6. Elementin mekaaninen hyvyysluku. Yksikötön arvo, joka kuvaa elementin mekaanista vaimennusta. Sen arvo on yleensä välillä 0,5-10. Mitä korkeampi Q on, sitä pienemmän energiahäviöt elementin vaimennus aiheuttaa.Elementin sähköinen hyvyysluku. Yksikötön arvo, joka kuvaa elementin sähköistä vaimennusta. Kun puhekela liikkuu magneettikentässä, siihen syntyy virta jonka aiheuttama magneettikenttä heikentää alkuperäistä magneettikenttää, jolloin kartion liike vaimenee.Elementin voimakerroin. Arvo ilmoitetaan teslametreinä (Tm). Se kuvaa kuinka voimakas magneettikentta syntyy kun puhekelaan johdetaan virta. Mitä korkeampi Bl:n arvo on, sitä voimakkaamman kentän virta aiheuttaa. Ekvivalenttitilavuus. Yksikkönä litra(L) tai kuutiometrit. Kertoo elementin ripustuksen jäykkyyden silloin kun elementti ei ole kiinnitettynä koteloon. Se kuvaa kuinka suuri määrä ilmaa kohdistettuna elementin kartion teholliselle pinta-alalle vastaisi elementin ripustuksen jäykkyyttä. Suurempi V:n arvo kuvaa alempaa ripustuksen jäykkyyttä, jolloin elementti yleensä tarvitsee suuremman kotelon.Kertoo elementin kartion, puhekelan ja muiden liikkuvien osien kokonaismassan, sisältäen myös kartion pintaan kohdistuvan ilman aiheuttaman akustisen kuorman. Yksikköna kilogramma (kg).


title: Thiele/Small

text: M


title: Thiele/Small

text:
Kertoo elementin kartion/puhekelan kokonaismassan. Yksikkönä kilogramma (kg).
Ilmoittaa kaiutinelementin kartion ripustuksen myötymisen. Yksikkönä m/N. Korkea C tarkoittaa alempaa ripustuksen jäykkyyttä, jolloin myös V on korkea. Ilmoittaa ohmeina kaiutinelementin puhekelan resistanssin tasavirralla. Tätä ei pidä sekoittaa elementin impedassiin. Yleensä R:n arvo on vähintään 80% impedanssin arvosta.Ilmoittaa milli-Henryinä (mH) kaiutinelementin puhekelan induktanssin.Ilmoittaa kaiutinelementin kartion tehollisen alan. Yleensä teholliseen alaan lasketaan mukaan itse kartion pinta-ala, sekä 1/3 tai 1/2 kartiota ympäröivän ripustuksen leveydettä vastaavasta pinta-alasta.Ilmoittaa millimetreinä, kuinka suuri elementin liikerata on sen liikkuessa huipusta huippuun. Yksinkertaisimmillaan arvo lasketaan mittaamalla puhekelan korkeus, vähentämällä siitä puhekelan ja pohjalevyn etäisyys ja jakamalla tulos kahdella. Tämä mittaustapa ei kuitenkaan ota huomioon elementissä tapahtuvia sähköisten arvoje muutoksia. Tarkempi, mutta hankalammin toteutettavissa oleva tapa mitata Xon mitata elementin tuottamaan säröä, joka kasvaa kun elementti toimii äärirajoillaan. Kun mitattu särö on tasolla 10% THD, silloin elementin ajatellaan saavuttaneen maksimipoikkeamansa. Jos elementin liikerata ylitetään rajusti, kaiutin rikkoutuu. Yleensä rikkoutuminen tapahtuu joko puhekelan iskeytymisestä magneettirakenteen pohjaa vasten tai sen lennähtämisestä ulos urastaan. Kummankin tapauksen voidaan välttää kuuntelemalla kaiutinta: elementti, joka toimii äärirajoillaan tuottaa yleensä säröytynyttä ääntä. Pahimmasta tapauksessa puhekelan iskeytyminen elementin pohjaan (äänentoistonharrastajat käyttävät tapahtumasta termiä "pohjaaminen") voi kuulla. Tällöin kuunteluvoimakkuutta tulee välittömästi laskea. Puhekela ei välttämättä mene rikki kevyestä pohjaan iskeytymisestä ja parhaimmassa tapauksessa elementin rikkoutuminen voidaan välttää.
Kaittimen äänentoistollisia ominaisuuksia ei voida luotettavasti arvioida huipusta huippuun-liikeradan pituudella. Kaiutin, jolla on pitkä liikerata ei välttämättä ole tehokkaampi kuin vastaava lyhyemmän liikeradan omaava kaiutin. Vastaavasti kaiutin, jolla liikerata on lyhyt, ei välttämättä tuota vähemmän säröytynyttä ääntä kuin verrokkikaiutin suuremmalla liikeradalla.
Maksimaalinen kartion syrjäyttämä liikkeen syrjäyttämä tilavuus. V saadaan parametrien S ja X tulona ja sen yksikkönä on litra. Sama V:n arvo voidaan siis saavuttaa joko suurella kartion tehollisella alalla ja pienellä elementin liikkeellä tai pienella kartion tehollisella alalla ja suurella elementin liikkeellä. Näistä ensimmäinen vaihtoehto on yleensä energiatehokkaampi, koska lyhyt puhekela pysyy koko liikeratansa ajan magneettikentässä.


title: Sigrid Vaasa

text: Sigrid Vaasa (1566–1633) oli Ruotsin kuninkaan Eerik XIV:n ja hänen puolisonsa Kaarina Maununtyttären tytär.


title: Sigrid Vaasa

text: Hän asui lapsuudessaan äitinsä Kaarina Maununtyttären kanssa Liuksialan kartanossa ja jäätyään kahdesti leskeksi palasi asumaan sinne kuolemaansa asti. Vuonna 1597 hän avioitui Henrik Klaunpoika Tottin kanssa. Sen jälkeen oli Kirkniemen ja Sjundbyn kartanoiden emäntä. Heidän lapsistaan merkittävin oli Åke Tott, joka sai mainetta kuningas Kustaa II Aadolfin johtamissa sodissa. Kaarle-herttuan ja Sigismundin valtataistelun aikana Henrik Tott asettui suomalaisten aatelismiesten ja sitä kautta myös Sigismundin puolelle, minkä vuoksi hän joutui pakenemaan maasta ja kuoli ilmeisesti noin vuonna 1603 maanpaossa. Sigrid solmi uuden avioliiton vuonna 1609 Natt och Dag -sukuun kuuluvan Nils Nilsinpojan kanssa, muutti Ruotsiin mutta jäi neljän vuoden kuluttua leskeksi. Leskeksi jäätyään hän palasi Suomeen ja kuoli Liuksialassa.


title: Janne Lundmark

text: Johan Henrik (Janne) Lundmark (1806 Espoo – 1855 Helsinki) oli suomalainen ruotsiksi kirjoittanut runoilija.


title: Interstate 580

text: Interstate 580 voi tarkoittaa seuraavia Yhdysvaltain Interstate Highway Systemin tieyhteyksiä:


title: Interstate 680

text: Interstate 680 voi tarkoittaa seuraavia Interstate Highway Systemiin kuuluvia pääteitä Yhdysvalloissa:


title: Aikino

text: Aikino (, ) on kylä, maalaiskunta ja Ust-Vymin piirin hallinnollinen keskus Komin tasavallassa Venäjällä. Se sijaitsee Vytšegdan rannalla 96 kilometriä tasavallan pääkaupungista Syktyvkarista luoteeseen. Asukkaita on 3 500 henkeä (vuonna 2002).


title: Aikino

text: Nykyisen kylän vanhin osa Šežam mainitaan ensimmäisen kerran vuonna 1586. Varsinainen Aikinon kylä syntyi 1600-luvun alussa. Sen nimitys perustuu komin sanoihin "aika" ’appi’ (aikaisemmin ehkä ’mies’) ja "tyla" ’kaski’. 1800-luvun puolivälissä perustettiin Aikinon volosti, johon kuului suurin osa nykyisen Ust-Vymin piirin alueesta. Asukkaat harjoittivat maanviljelyä, karjanhoitoa, metsästystä ja kalastusta. Vuonna 1943 Aikinosta tuli Ust-Vymin piirin keskus.


title: Theodor Clásen

text: Alexis Theodor Clásen (24. huhtikuuta 1827 Oulu – 24. syyskuuta 1855 Cressona, Pennsylvania, Yhdysvallat) oli suomalainen kirjallisuuden tutkija ja Helsingin yliopiston estetiikan ja uudemman kirjallisuuden vt. professori.


title: Theodor Clásen

text: Clásenin vanhemmat olivat lääninsihteeri, laamanni Johan Fredrik Clásen ja hänen 2. vaimonsa Katarina Wacklin. Hän kävi Oulun triviaalikoulua ja pääsi ylioppilaaksi 1843. Clásen valmistui filosofian kandidaatiksi ja maisteriksi 1847 sekä teki dosentin väitöskirjansa 1851. Hän opiskeli vielä kesällä 1853 Englannissa.


title: Theodor Clásen

text: Clásen toimi Helsingin yksityislyseon historian opettajana 1852–1854 ja Helsingin yliopistossa uudemman kirjallisuuden dosenttina 1852–1853 sekä estetiikan ja uudemman kirjallisuuden vt. professorina vuodesta 1853. Hän työskenteli myös Helsingfors Morgonbladetin toimituksessa 1852.


title: Theodor Clásen

text: Clásen oli virkavapaalla vuodesta 1854. Hän kuoli ollessaan matkalla Pennsylvaniassa Yhdysvalloissa.


title: Žešart

text: Žešart (, ) on kaupunkimainen taajama Komin tasavallan Ust-Vymin piirissä Venäjällä. Se sijaitsee Vytšegdan rannalla 32 kilometriä piirin keskuksesta Aikinosta lounaaseen. Neljän kilometrin päässä taajamasta on Kotlasin ja Mikunin välisen rautatien Žešartin asema. Asukkaita on 9 400 henkeä (vuonna 2009).


title: Žešart

text: Žešartin kirkonkylä mainitaan ensimmäisen kerran vuonna 1586. 1800-luvun lopussa se oli Vytšegdan alajuoksun suurin kylä. Vuonna 1946 avattiin vaneritehdas, jonka rakentamiseen osallistui seudulle karkotettuja saksalaisia ja ukrainalaisia. Vuonna 1961 Žešart sai kaupunkimaisen taajaman statuksen. Vuonna 1989 asukkaita oli 12 700.


title: Vähälä

text: Vähälä Logistics Oy on vuonna 1937 perustettu suomalainen kappaletavarakuljetuksiin erikoistunut yritys. Yhtiön liikenteen keskuspaikka on Jyväskylä. Terminaaleja on myös Oulussa, Ylivieskassa, Rovaniemellä ja Kemissä. Yhtiö on rakentamassa Jyväskylän Kanavuoreen, Valtatien 9 varrella 15 miljoonaa euroa maksavaa terminaalia, jonka on tarkoitus valmistua vuonna 2011. Yhtiön vanha terminaali Seppälässä on myynnissä.


title: Vähälä

text: Yhtiön perustaja Lauri Vähälä johti yritystä vuoteen 1975 asti, jolloin yritys siirtyi hänen pojilleen. Veljeksiltä yhtiö siirtyi vuonna 2009 Jukka Vähälän lapsille.


title: Vähälä (täsmennyssivu)

text: Vähälä voi viitata johonkin seuraavista:


title: Vorgašor

text: Vorgašor (komiksi ja venäjäksi Воргашор) on kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee lähellä Vorgašor-joen alkulähteitä 30 kilometriä Vorkutasta luoteeseen. Asukkaita on 18 900 henkeä (vuonna 2009).


title: Vorgašor

text: Paikkakunnan nimi perustuu komin sanoihin "vorga" ’uoma, painauma’ ja "šor" ’puro’. Se on saanut alkunsa vuonna 1939 löydetyn hiiliesiintymän yhteyteen perustetusta vankileiristä. 1940–1950-lukujen vaihteessa rakennettiin Vorga-Šorin rautatieasema ja kaivostaajama. Vuonna 1964 Vorgašor sai kaupunkimaisen taajaman statuksen. Vuosina 1965–1888 se oli Vorkutan Komsomolin piirin keskus.


title: Vorgašor

text: Severstalin tytäryhtiön Vorkutaugolin omistama Vorgašorin kaivos on Euroopan-puoleisen Venäjän suurin kivihiilen tuotantolaitos. Kymmenen vuoden ajaksi tehdyn kehittämissuunnitelman mukainen vuosikapasiteetti on neljä miljoonaa tonnia vuodessa.


title: Suhoi Su-57

text:
Suhoi Su-57 on Venäjän ilmavoimien viidennen sukupolven häiveominaisuuksilla varustettu taistelukone. Läntisten asiantuntijoiden mukaan koneessa on merkittäviä ja huomattavia ongelmia häiveominaisuuksissa ja se edustaa viidettä sukupolvea vain nimellisesti.
Kone on kehitetty Venäjän ilmavoimille PAK FA -ohjelmassa. Suhoi-suunnittelutoimisto voitti tarjouskilpailun kehitystyöstä huhtikuussa 2002. Ensimmäinen prototyyppi PAK FA T-50 lensi ensilentonsa Kaukoidässä 29. tammikuuta 2010.
Kone sai nimen Su-57 elokuussa 2017.


title: Suhoi Su-57

text: Koneen on sanottu täyttävän viidennen sukupolven hävittäjän ominaisuudet vain nimellisesti. Koneen viidennen sukupolven ominaisuuksi on sanottu häiveominaisuudet, AESA-tutkaominaisuudet ja jatkuva yliääninopeus ().


title: Suhoi Su-57

text: Suhoi aloitti koneen kehityksen voitettuaan tarjouskilpailun huhtikuussa 2002. Koneen ulkoasu esiteltiin joulukuussa 2004. Kesällä 2009 suunnitelmat toimitettiin KnAAPO:n tehtaalle Komsomolsk-na-Amureen, jossa rakennettiin kolme prototyyppiä.


title: Suhoi Su-57

text: Eri komponentteja ovat kehittäneet Tihomirovin instrumenttisuunnitteluinstituutti, joka kehittää tutkaa ja tulenjohtojärjestelmää Su-35BM:n vastaavien pohjalta. Koneen moottoreina oli aluksi AL-31:sta edelleen kehitetyt Saturn 117S:t, mutta lopulliseen versioon asennettiin uudet tehokkaammat tyyppimerkinnältään Saturn-Lyulka AL-41F1 moottorit.


title: Suhoi Su-57

text: Koneen tarkkoja spesifikaatioita ei ole julkaistu, mutta sen on arvioitu olevan Su-27:n mittoja vastaava raskashävittäjä, lentoonlähtömassaltaan noin 30 tonnia.


title: Suhoi Su-57

text: Aseistuksena voi olla 8 R-77-ilmataisteluohjusta, kaksi pitkän matkan (400 km) ilmataisteluohjusta tai kaksi 1500 kg meritorjuntaohjusta.


title: Suhoi Su-57

text:
Koneen tilausmäärä on pudotettu suunnitellusta 52:sta 12:sta kappaleeseen.
Jotkin läntiset asiantuntijat ovat arvioineet, että konetyyppi ei olisi laajemmassa palveluskäytössä ennen vuotta 2027. Syynä pidetään kustannusten ylitykset ja kehityksessä aiheutuneita ongelmia. Vuonna 2018 eräiden lähteiden mukaan projekti on keskeytetty ja hävittäjä ei etene sarjatuotantoon. Häiveteknologian toimintakyky, moottoriongelmat ja Intian vetäytyminen hankkeesta arvioidaan olevan syynä päätökselle. Projektissa kehitettyä tekniikkaa saatetaan käyttää vanhemmissa lentokoneissa kuten Su-35:ssä.


title: Salustios Emesalainen

text: Salustios Emesalainen (; 400-luvun loppu) oli antiikin kreikkalainen kyyniseen koulukuntaan kuulunut filosofi. Hän oli kotoisin Syyrian Emesasta.


title: Salustios Emesalainen

text: Salustioksen isä Basileides oli syyrialainen ja äiti Theoklea oli kotoisin Emesasta, jossa Salustios todennäköisesti syntyi ja jossa hän eli varhaisen elämänsä. Salustios opiskeli ensin lakia, sitten Emesassa retoriikkaa erään Eunoioksen oppilaana. Sittemmin hän hylkäsi nämä opinnot ja ryhtyi sofistiksi. Hän kiinnitti erityisesti huomiota attikalaisiin puhujiin ja opetteli kaikki Demostheneen puheet ulkoa. Omissa puheissaan hän jäljitteli näitä esikuvia.


title: Salustios Emesalainen

text: Havaittuaan, etteivät Eunoioksen opit enää palvelleet häntä, Salustios matkusti Ateenaan ja edelleen Aleksandriaan Isidoros Aleksandrialaisen seurassa, ja näissä kaupungeissa hän opiskeli retoriikkaa. Hän tutustui myös filosofiaan. Opiskeltuaan jonkun aikaa uusplatonilaisten oppilaana hän liittyi kyynikoihin. Simplikios kertoo, että Salustios muun muassa laittoi punaisena hehkuvia hiiliä reisilleen ja katsoi, kuinka kauan kesti kipua.


title: Salustios Emesalainen

text: Salustios hyökkäsi aikansa filosofeja vastaan voimakkaasti kaikella kaunopuheisuudellaan ja nokkeluudellaan ja pyrki tekemään nämä naurunalaisiksi. Hän katsoi filosofian olevan mahdotonta ja varoitti nuoria miehiä turvautumasta sen opettajiin. Salustios kinasi muun muassa uusplatonilaisen Prokloksen kanssa. Fotioksen mukaan Salustios teeskenteli ennustamista ja esitti näkevänsä henkilön silmistä, millaisen kuoleman tämä tulee kokemaan.


title: Salustios Emesalainen

text: Salustioksen epäiltiin suhtautuvan jumaliin epäkunnioittavasti. Ainakin hän hyökkäsi voimakkaasti uusplatonilaisten teologisia ajatuksia kohtaan.


title: Ashland (Kalifornia)

text: Ashland on asuintaajama Alamedan piirikunnassa Kaliforniassa. Sen asukasluku oli vuonna 2000 20 793. Ashlandilla on pinta-alaa 4,8 km². Tämä alue on kokonaan maata eikä se sisällä vesialueita. Taajama perustettiin 1940-luvulla.


title: Jeletski

text: Jeletski () on kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee Usan sivujoen Jeletsin rannalla 100 kilometriä Vorkutasta kaakkoon. Taajaman kautta kulkee Kotlasin ja Vorkutan väliseltä rautatieltä Labytnangiin haarautuva sivurata. Asukkaita on 700 henkeä (vuonna 2009).


title: Jeletski

text: Paikkakunta on syntynyt 1940-luvulla Jeletskajan rautatieaseman yhteyteen. Vuonna 1949 se sai kaupunkimaisen taajaman statuksen. Aikoinaan siellä toimi rautatievarikko, kalkkitehdas ja kuonaelementtitehdas.


title: Zapoljarnyi (Vorkuta)

text: Zapoljarnyi (, ) on kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee 23 kilometriä Vorkutasta länteen. Asukkaita on 4 000 henkeä (vuonna 2009).


title: Zapoljarnyi (Vorkuta)

text: Paikkakunta on syntynyt 1940–1950-lukujen vaihteessa hiilikaivoksen yhteyteen. Vuonna 1956 se sai kaupunkimaisen taajaman aseman. Vuonna 1970 Zapoljarnyin väkiluku oli 9 700 henkeä.


title: Zapoljarnyi (Vorkuta)

text: Nykyään Zapoljarnyin kaivoksen omistaa Severstalin tytäryhtiö Vorkutaugol. Kaivos on yksi yhtiön tuottavimmista. Sen kivihiilivarojen on arveltu riittävän vähintään 40 vuoden ajan.


title: Julius Ferdinand Lundahl

text:
Julius Ferdinand Lundahl (24. heinäkuuta 1818 Tampere – 15. tammikuuta 1854 Pietari) oli suomalainen virkamies, kielenkääntäjä ja runoilija joka käytti nimimerkkiä "L" tai "L-".
Lundahlin vanhemmat olivat tamperelainen kauppias Joel Lundahl ja Fredrika Charlotta Fahlstedt. Hän kävi Hämeenlinnan triviaalikoulua ja pääsi ylioppilaaksi 1836. Lundahl toimi Suomen kenraalikuvernöörin kansliassa ylimääräisenä kopistina 1836–1841 ja kanslistina 1841–1844. Hän oli senaatin prokuraattorintoimituskunnan venäjän kielen kääntäjänä 1844–1848 ja senaatin 1. kielenkääntäjänä 1848–1853. Vuodesta 1853 hän toimi ministerivaltiosihteerinviraston 1. toimitussihteerinä Pietarissa.


title: Julius Ferdinand Lundahl

text: Lundahl oli naimisissa vuodesta 1845 Constantia Oktavia Augusta Gripenbergin kanssa.


title: Toivo Saarenpää

text: Toivo Harras Saarenpää (6. huhtikuuta 1882 Ruskeala – 22. huhtikuuta 1948 Tampere) oli suomalainen säveltäjä, musiikinopettaja ja orkesterin- sekä kuoronjohtaja. Hän käytti sukunimeä Herckman vuoteen 1906 asti.


title: Toivo Saarenpää

text: Saarenpään isä oli kanttori Konstantin Herckman, joka rakennutti Liperiin Saarenpään tilan 1888, ja äiti Ida Blondine Jankowsky. Tilalla vieraili usein taiteilijoita, muun muassa Toivo Kuula, vaimonsa Alma Silventoinen-Kuula, Erkki Melartin ja Ella Eronen. Saarenpään puoliso vuodesta 1917 oli lehtori Mandi Pulkkinen. Hän kävi viisi luokkaa lyseota ja opiskeli sävellystä muun muassa Jean Sibeliuksen ja Ilmari Krohnin johdolla Helsingin Filharmonisen Seuran orkesterikoulussa vuosina 1901–1907 sekä viulunsoittoa opettajanaan Elis Jurva. Hän teki myös matkan Saksaan vuonna 1912 täydentääkseen opintojaan. Hän toimi musiikinopetustyössä muun muassa Viipurin kirkkomusiikkiopistossa 1912–1915, Viipurin oppikoulussa 1922–1926 ja 1930–1939, Terijoen oppikoulussa 1923–1930 sekä oppikouluissa Helsingissä 1940–1948.


title: Toivo Saarenpää

text: Johtamistehtävissä Saarenpää toimi Lahden Soitannollisen Seuran orkesterissa ja orkesterikoulussa 1917–1920 sekä sekakuoro Päivän Laulussa 1930–1939. Hän perusti Viipuriin sinfoniaorkesterin, jonka johtajana hän toimi vuosina 1920–1921. Orkesteri ei kuitenkaan toiminut kuin pari vuotta. Lisäksi hän toimi useiden laulujuhlien yleisjohtajana. Saarenpää piti runsaasti sävellyskonsertteja, muun muassa jo opiskeluaikanaan Joensuussa 1904, Helsingissä 1910 (yhdessä Heino Kasken kanssa) ja 1942, Viipurissa 1921, 1932 ja 1936 sekä Tampereella 1942 ja 1948. Musiikkikriitikkona Saarenpää toimi 1911-1916.


title: Toivo Saarenpää

text: Saarenpää luovutti testamentissaan sävellystensä tekijänoikeudet Suomen Säveltäjät ry:lle. Testamenttiin liittyi myös Kangasniemellä sijaitseva Reinikkalan kartano säveltäjien kesänviettotarkoitukseen. Yhdistys myi huonokuntoisen kartanon 1982 ja hankki tilalle Helsingistä vierasasunnon, Saarenpää-säveltäjäkodin, joka sijaitsi ensin Vilhonvuorenkujalla ja vuodesta 1997 alkaen Ilmarinkadulla.


title: Toivo Saarenpää

text: Saarenpään sävellyksiä ovat muun muassa seuraavat:


title: Toivo Saarenpää

text: Saarenpää julkaisi teoksen "Laululeikkejä kouluja varten I-II" 1925 ja "Nuottivirsikirjan" 1926 sekä runosuomennoskokoelman "Sibeliuksen lauluja" 1922.


title: Ibrahima Baldé

text: Ibrahima Baldé, lyhyemmin Ibrahima, (s. 4. huhtikuuta 1989 Dakar, Senegal) on senegalilainen jalkapalloilija. Hän edustaa Venäjän valioliigassa pelaavaa Kuban Krasnodaria. Ibrahima on pelipaikaltaan hyökkääjä.


title: Ibrahima Baldé

text: Esikuvikseen Ibrahima on maininnut entiset joukkuetoverinsa Espanjan pelivuosilta Kun Agüeron ja Diego Forlánin sekä Zlatan Ibrahimovićin, johon viitaten espanjalaislehdet antoivat hänelle lempinimet "Toinen Ibra" ("El otro Ibra") tai "Atléticon Ibra" ("El Ibra del Atleti").


title: Ibrahima Baldé

text: Ibrahima muutti vain 17-vuotiaana kotimaastaan Senegalista Argentiinaan luomaan uraa jalkapalloilijana. Vietettyään yhden kauden Argentinos Juniorsin ja kaksi Vélez Sarsfieldin riveissä nuori hyökkääjä siirtyi espanjalaiseen Atlético Madridin joukkueeseen. Madridissa hänet sijoitettiin ensin seuran B-joukkueeseen. Ibrahima teki liigadebyyttinsä tammikuussa 2010, kun hänet nostettiin edustusmiehistöön korvaamaan loukkaantunutta Sergio "Kun" Agüeroa Atléticon 2–1 kotivoittoon päättyneessä ottelussa Sevillaa vastaan. Ibrahiman onnistui vakuuttaa otteillaan päävalmentaja Quique Sánchez Flores ja hän sai jatkaa edustusjoukkueen pelaajaringissä. Hyökkääjälupaus kiitti luottamuksesta ja teki ensimmäisen liigamaalinsa 17. tammikuuta Sportingia vastaan. Elokuussa 2010 Atlético lainasi Ibrahiman yhden kauden ajaksi Numanciaan. Lainajakson päätyttyä Ibrahima siirtyi Osasunaan, joka hankki oikeudet nuoreen hyökkääjään myydessään keskikenttäpelaaja Juanfranin Atléticoon.


title: Ibrahima Baldé

text: Ensimmäisellä kaudellaan Osasunassa Ibrahima teki seitsemän liigamaalia ja oli joukkueensa toiseksi paras maalintekijä. Hyvät otteet herättivät kiinnostuksen myös Espanjan ulkopuolella ja siirtohuhuissa hänet liitettiin useampaan seuraan Englannin Valioliigassa. Heinäkuussa 2012 Ibrahima siirtyi nykyiseen seuraansa Venäjällä.


title: Ibrahima Baldé

text: Ibrahima on edustanut Senegalia vuoden 2012 kesäolympialaisten karsinnassa. Hän teki voittomaalin karsintaottelussa Omania vastaan, joka ratkaisi Senegalin pääsyn olympiaturnaukseen. Hänet on valittu myös olympiakisoissa pelaavaan lopulliseen joukkueeseen. Ibrahima on pelannut myös maansa A-maajoukkueessa vuoden 2014 jalkapallon maailmanmestaruuskilpailujen karsinnoissa.


title: Ys (Ranska)

text: Ys, myös "Is", "Ker-Is" tai "Ker-Ys" on bretagnelaisen perimätiedon mukaan mereen vajonnut kaupunki, joka olisi keskiajan alussa sijainnut Douarnenezin lahdella Bretagnen länsirannikolla.


title: Ys (Ranska)

text: Perimätiedon eräiden versioiden mukaan Ys olisi sijainnut merenpinnan alapuolella. Sen perustajaksi mainitaan Gradlon, Cournouaillen kuningas, joka olisi rakentanut sen tyttärensä Dahutin pyynnöstä. Toisen tarinan mukaan se olisi rakennettu 2000 vuotta ennen Gradlonin aikaa alkujaan merenpinnan yläpuolelle, mutta koska maa hitaasti vajosi, Gradlonin aikana se olisi ollut nousuveden aikana merenpinnan alapuolella. Sitä suojasi tulvilta suuri pato, jossa ollut portti avattiin laivoja varten laskuveden aikana. Portin ainoa avain oli kuninkaan hallussa.


title: Ys (Ranska)

text: Legendan mukaan Ys olisi ollut maailman kaunein kaupunki, mutta Dahutin vaikutuksesta siitä tuli todellinen synnin ja paheiden pesä. Hän olisi järjestänyt orgioita ja tappanut rakastajansa aina aamun koittaessa. Lähetyssaarnaaja Pyhä Winwaloe saapui kaupunkiin saarnaamaan ja varoittamaan Jumalan vihasta ja rangaistuksesta, mutta Dahut ja muut kaupungin asukkaat eivät suhtautuneet häneen vakavasti.


title: Ys (Ranska)

text: Eräänä päivänä muuan punaiseen pukeutunut ritari saapui Ysiin. Dahut pyysi häntä luokseen, ja yhtenä iltana ritari suostui. Keskellä yötä puhkesi myrsky, ja meren aallot mursivat padon portteineen. Dahut sanoi ritarille: "Raivotkoon myrsky, mutta kaupungin portit ovat vahvat, ja isälläni, kuningas Gradlonilla on niiden ainoa avain." Tähän ritari vastasi: "Isäsi, kuningas nukkuu. Voit helposti ottaa häneltä sen avaimen." Dahut varasti avaimen isältään ja antoi sen ritarille, joka osoittautui itse paholaiseksi. Tarinan eri versioiden mukaan tällöin joko ritari tai juopunut Dahut itse olisi avannut portin.


title: Ys (Ranska)

text: Koska portti avattiin myrskyn ja nousuveden aikana, vuoren kokoinen aalto vyöryi Ysin yli. Kuningas Gradlon ja hänen tyttärensä nousivat hevosen selkään. Pyhä Winwaloe lähestyi heitä ja sanoi Gradlonille: "Työnnä takaisin takanasi istuva demoni." Ensin Gradlon yritti kieltäytyä, mutta lopulta hän myöntyi ja työnsi tyttärensä mereen. Meri nielaisi Dahutin, josta tuli merenneito Morgen.


title: Ys (Ranska)

text: Gradlon pakeni Quimperiin, josta tuli hänen uusi pääkaupunkinsa. Hänen muistokseen pystytettiin ratsastajapatsas, joka on edelleen paikoillaan Pyhän Corentinin katedraalissa Quimperissa.


title: Ys (Ranska)

text: Ennen tuhoa Ysiin oli tarinan mukaan kuitenkin ehditty jo rakentaa kristillisiä kirkkoja, ja sanotaan, että niiden kellojen ääni on edelleen toisinaan tyynellä säällä kuultavissa meren alta. Tunnetaan myös vanha ennustus, jonka mukaan Pariisi tulee kerran vajoamaan veden alle, jolloin Ys samalla nousee merestä. Erään kansanomaisen selityksen mukaan Pariisin nimikin johtuisi bretonin kielen sanoista "Par-Is", "Ysin kaltainen".


title: Ys (Ranska)

text: Tarinan katsotaan viittaavan kristinuskon voittoon kelttiuskonnosta, sillä Pyhän Winwaloen kerrotaan käännyttäneen Gradlonin.


title: Ys (Ranska)

text: Claude Debussyn preludi "Uponnut katedraali" () viittaa nimellään Ysin legendaan. Sen eräät kohdat tuovat mieleen sen, miltä kirkonkellojen ääni saattaisi kuulostaa veden alta kuultuna.


title: Ys (Ranska)

text: Ys on myös laulaja ja lauluntekijä Joanna Newsomin albumi vuodelta 2006..


title: Ys (Ranska)

text: Ysin mukaan on saanut nimensä myös japanilaisen Falcom-yhtiön videopelisarja Ys, joka on tullut suosituksi sekä Japanissa että Yhdysvalloissa.


title: Sellokonsertto (Schumann)

text: Robert Schumann sävelsi sellokonserttonsa a-mollissa (op. 129) vuonna 1850. Teos esitettiin ensimmäistä kertaa 9. kesäkuuta 1860. Solistina oli Ludwig Ebert.


title: Vihan sota

text: Vihan sota (engl. "War of Wrath") on fiktiivinen taistelu J. R. R. Tolkienin kirjassa "Silmarillion". Kirjassa Vihan sota oli taistelu joka päätti Morgothin eli Melkorin ylivallan Keski-Maassa ja jonka päätteeksi hänet vangittiin ja heitettiin Ardan ulkopuolelle.


title: Vihan sota

text: Haltiavaltakuntien romahtaessa yksi toisensa jälkeen Morgothin armeijan alle, tilanne näytti toivottamalta näiden sekä ihmisten eli "edain"in kannalta. Lopulta puolhaltia, eli sekä haltian että ihmisen sukujuuret omannut, Eärendil purjehti kummankin sukukunnan edustajana hakemaan apua Amanin "valar"ilta, Maailman Vartijoilta. Silmarilin avulla Eärendil löysi perille ja valar suostuivat lähettämään armeijan Keski-Maan kansojen tueksi. Valar eivät itse osallistuneet sotaan koska viimeksi kun he hyökkäsivät suoraan Melkorin kimppuun, se oli ollut tuhoisa koko Keski-Maan kannalta.


title: Vihan sota

text: Amanista lähtivät maia Eönwën johtama sotajoukko johon kuuluivat mm. vanyar-haltiat jotka palasivat tämän ainoan kerran Keski-Maahan. Vanyarin komentajana toimi haltioiden Korkean Kuninkaan Ingwën poika Ingwion. Keski-Maahan saavuttuaan armeijat murskasivat täydellisesti Morgothin armeijan ja ottivat tämän vangikseen. Eönwë otti molemmat jäljelle jääneet Silmarilit Morgothin rautakruunusta ja murskasivat itse kruunun. Morgothin palvelijoista pääsivät pakoon vain harvat mukaan lukien Sauron ja Morian balrog.


title: Vihan sota

text: Valarin poissaolosta huolimatta sota oli tuhoisa ja upotti lähes koko Beleriandin alueen jossa valtakunnat olivat sijainneet. Meren pinnan yläpuolelle jäivät vain Lindon sekä Túrin Turambarin hauta.


title: Dragon’s Kiss

text: Dragon's Kiss on entisen Megadeth-kitaristi Marty Friedmanin ensimmäinen sooloalbumi, joka julkaistiin 8. elokuuta 1988. Albumin tuottivat Marty Friedman ja Mike Varney. Albumi julkaistiin Sharpnel Recordsin kautta, sillä Varney omisti yhtiön, ja Sharpnel on erikoistunut levittämään instrumentaalimusiikkia, jota suurin osa Friedmanin soolotuotannosta on. Albumi on saanut hyviä arvosteluja, esimerkiksi "Allmusic"-sivuston arvostelussa neljä ja puoli tähteä viidestä.


title: Dragon’s Kiss

text: Kaikki kappaleet kirjoittanut Marty Friedman, ellei toisin mainittu.


title: Tây Bắc

text: Tây Bắc (Luoteisalue) on yksi Vietnamin kahdeksasta epävirallisesta suuralueesta. Alue muodostuu neljästä maakunnasta: Điện Biên, Lai Châu, Sơn La ja Hòa Bình. Huhtikuussa 2009 alueella oli 2,7 miljoonaa asukasta.


title: Tây Bắc

text: Alue on harvaanasuttua vuoristoseutua Kiinan ja Laosin rajalla. Vuonna 2001 sinne perustettiin Tay Bacin yliopisto, joka kouluttaa ennen kaikkea opettajia.


title: Jalkapallon Afrikan-mestaruuskilpailut 1990

text: 17. jalkapallon Afrikan-mestaruuskilpailut pelattiin 2.-16. maaliskuuta 1990 Algeriassa. Kamerun pääsi kisoihin ilman karsintoja voitettuaan edelliset kisat ja Algeria puolestaan isäntämaana. Algeria myös voitti sen historian ensimmäisen Afrikan mestaruuden voitettuaan loppuottelussa Nigerian.


text: 4 maalia:


text: 3 maalia:


text:
2 maalia:
1 maali:


title: Đông Bắc

text: Đông Bắc (Koillisalue) on yksi Vietnamin kahdeksasta epävirallisesta suuralueesta. Huhtikuussa 2009 alueella oli 9,4 miljoonaa asukasta. Se muodostuu yhdestätoista maakunnasta:


title: Đông Bắc

text: Alue on vuoristoseutua Kiinan rajalla, pääkaupunki Hanoin koillispuolella. Vietnamin korkein vuori Phan Xi Păng sijaitsee tällä alueella Lào Cain maakunnassa.


title: Đông Bắc

text: Alueella on neljä kansallispuistoa: rannikolla on Bái Tử Longin kansallispuisto, jonka yhteydessä on Unescon maailmanperintökohde Halongin lahti. Perhosistaan tunnettu Ba Bển kansallispuisto sijaitsee kalkkipitoisella järvialueella, Tam Đảon kansallispuisto ja Xuân Sơnin kansallispuisto vuoristometsissä.


title: Venäjän federaatio 1991–1993

text: Venäjän federaatio vuosina 1991-1993 oli aikaa, jolloin Venäjän talousuudistukset alkoivat. Maassa vallitsi presidentti Boris Jeltsinin luoma demokratia, mutta sen talous oli pahoissa vaikeuksissa. Sotateollisuus ja asevoimat kärsivät pahasta rappiosta samaan aikaan kun maassa vallitsi valtataistelu presidentti Jeltsinin ja parlamentin välillä. Toisaalta jotkut rikastuivat myymällä raaka-aineita länteen. Kausi päättyi poliittisen valtataistelun luomaan vuoden 1993 perustuslailliseen kriisiin.


title: Venäjän federaatio 1991–1993

text: Kun kommunismi romahti Venäjällä elokuussa 1991, poliittiset puolueet saivat nyt täydellä teholla kilpailla vallasta. Presidentti Boris Jeltsin piti kuitenkin valtaa Kremlissä, ja hallitsi maata asetuksillaan. Kremlin politiikkaa tuntevan Boris Kagarlitskin mukaan Jeltsin oli demokraattia näytellyt Venäjän uusi ei-demokraattinen johtaja.


title: Venäjän federaatio 1991–1993

text: Jeltsinin noustessa valtaan ei järjestetty uusia parlamenttivaaleja, ja Gorbatšovin aikainen kansanedustajien kongressi jäi valtaan. Jeltsin alkoi luoda maahan markkinataloutta. Jeltsin oli vuonna 1991 valinnut pääministerikseen nuoren taloustieteilijä Jegor Gaidarin. Yksityistämistä johti Anatoli Tshubais. Uudistuksissa oli mukana läntisiä talousasiantuntijoita, esimerkiksi Jeffrey Sachs ja Anders Åslund. Jeltsin ja Gaidar aloittivat niin sanotun šokkiterapian, joka riistäytyi pian käsistä. Jeltsin vapautti tammikuun alussa hinnat, osan ulkomaankaupasta ja muutti ruplan käytännössä vapaasti vaihdettavaksi valuutaksi Uudistus ei edennyt läntisten ajatusten mukaan, koska Venäjän talous, politiikka, yhteiskunta ja kulttuuri eivät olleet valmiita näin rajuun muutokseen. Hintojen vapauttaminen ennen yksityistämistä aiheutti sen, että säästöille ei ollut sijoituskohteita niin kuin normaalissa kapitalismissa. Näin Puolan malliin toteutetussa šokkiterapiaksi sanotussa 100 päivän talousohjelmassa oli enemmän šokkia kuin terapiaa.


title: Venäjän federaatio 1991–1993

text: Inflaatio räjähti valtavaksi, ja söi kansalaisten säästöt. Tuotteiden hinnat nousivat pilviin. Valtio ei kyennyt keräämään veroja, ja maksamaan vuosiin eläkkeitä. Liikemiehet ja muut tavoittelivat voittoja kätkemällä rahoja veroparatiiseihin ja kiertämällä valtion verotusta. Työttömyys tuli näkyviin. Kymmenet miljoonat vajosivat köyhyysrajan alle ja muun muassa vanhat ihmiset joutuivat etsimään syötävää roskakoreista. Sosialistisen työn saavutukset olivat sortuneet. Vientiyritykset ostivat raaka-aineita kotimaasta neuvostoaikaisilla subventoiduilla hinnoilla ja myivät niitä ulkomaille kalliilla maailmanmarkkinahinnoilla. Uusia yrityksiä ei syntynyt suurta määrää niin kuin toivottiin. Samaan aikaan jotkut rikastuivat huikeasti yritys- ja pankkitoiminnalla. Mutta niin pankkijärjestelmä, jakelu ja markkinataloutta edistävät lait puuttuivat. Kauppaa käytiin monesti vaihtokauppana.


title: Venäjän federaatio 1991–1993

text: Moskovaan syntyi lännestä tuotuja tavaroita myyviä kioskeja ja myös suuria tukkukauppoja. Samalla Venäjä myi raaka-aineita länteen, ja moni rikastui öljyllä ja värimetalleilla. Sotateollisuuden luhistuminen kutisti huomattavasti maan teollisuustuotantoa..


title: Venäjän federaatio 1991–1993

text: Jeltsinin kansansuosio aleni nopeasti. Samoin Gaidarista ja Tšubaisista tuli vihattuja miehiä. Demokratia väännettiin kansan suussa muun muassa varkaaseen viittaavaan "demokrad" tai ulosteeseen viittaavaan "dermokrad"-muotoon ja yksityistäminen oli joidenkin mielestä "prihvatisatsija"a, kähveltämistä. Verojen ulkopuolella toimiva harmaa talous, lahjonta ja järjestäytynyt rikollisuus lisääntyivät. Rikollisuuteen liittyvät murhat lisäsivät turvattomuutta. Jos halusi perustaa yrityksen, saattoi joutua maksamaan mafialle suojelurahoja. Armeija heikkeni muun muassa rahapulan takia. Samoin turvallisuuspalvelu oli heikentynyt ja monet sen entisistä työntekijöistä olivat siirtyneet muun muassa turvayrityksiin ja pankkeihin töihin.


title: Venäjän federaatio 1991–1993

text: Arvostelijoiden mielestä ei ollut syntynyt demokratiaa, valta oli siirtynyt vallanhaluisen Jeltsinin lähipiirille, "Perheelle". Perhe edusti heidän mukaansa uutta valtaeliittiä, jota ei todellinen demokratia kiinnostanut, koska se kaataisi pian Jeltsinin klikin. Jeltsin johti maata tsaarin tavoin. Kommunisteja vastustavat demokraatit perustivat jo ennen Neuvostoliiton kaatumista Moskovan ja Pietarin pormestarien virat, joihin tulivat Anatoli Sobtšak ja Juri Lužkov. Kansalaisyhteiskunta pysyi heikkona.


title: Venäjän federaatio 1991–1993

text: Sairastelevan, alkoholisoituneen Jeltsinin sisäpolitiikka oli melko hapuilevaa ja presidenttiä itseään epäiltiin korruptiosta. Jeltsin saattoi arvaamatta erottaa ministereitä. Maan alueiden kuvernöörit hallitsivat omaa aluettaan itsenäisesti vuodesta 1993 ja heidän alueillaan oli liittovaltion lakien kanssa ristiriidassa olevia lakeja. Paikallisvaaleissa nousi Venäjällä 90-luvulla valtaan jopa rikollisia joillain alueilla. Eri alueet eivät saaneet enää Moskovalta rahaa lainkaan tai eivät ainakaan tarpeeksi. Toiset alueet rakensivat markkinataloutta, köyhemmät jättäytyivät omavaraistalouteen. Jotkut alueet rikastuivat, toiset köyhtyivät. Alueet saivat itselleen lisää valtaa päättää omista asioistaan. Rikollisten hallitsemilla alueilla Moskovasta tulevat avustusraha jaettiin päättäjien kesken. Muutenkin korruptio kukoisti maassa. Venäjän sisäpolitiikkaa luonnehti varsinkin 1990-luvun alussa kommunistienemmistöisen parlamentin ja presidentin välinen valtataistelu. Turvallisuuspalvelut toimivat demokraatteja vastaan vuoteen 1996 asti.


title: Venäjän federaatio 1991–1993

text: Presidentin ja neuvostoaikana valitun parlamentin välillä alkoi maaliskuussa 1992 valtataistelu. Vanhoillinen kommunistimielinen parlamentti vastusti presidentti Jeltsinin johtamia uusliberaaleja talousuudistuksia, jotka ajoivat kansaa köyhyyteen. Parlamentti kaatoi Jeltsinin muutosehdotukset, ja Jeltsin hallitsi maata presidentin asetuksilla, ukaaseilla. Parlamentin puhemies Ruslan Hasbulatov halusi Venäjän presidentiksi. Hän oli tšetšeenisyntyinen talousmies. Häntä tuki varapresidentti, kenraali Aleksandr Rutskoi. Joulukuussa 1992 Jeltsin nimitti parlamenttia ja kansaa rauhoittaakseen maltillisena uudistajana tunnetun kaasuyhtiön Gazpromin johtajan Viktor Tshernomyrdinin, joka pysyikin pääministerinä vuoteen 1998 asti. Mutta parlamentti sai huomata, ettei uudistuspolitiikkaa jarrutettu tai muutettu paremmaksi ja parlamentti jatkoi kapinaansa Jeltsiniä vastaan. Huhtikuussa 1993 järjestetty kansanäänestys tuki Jeltsinin esitystä uudesta perustuslaista ja parlamentista. Näin kansa tuki käynnissä olevia uudistuksia, vaikka maassa oli käynnissä samoihin aikoihin miltei hyperinflaatio, joka mitätöi pitkälle rahan arvoa. Kansanäänestyksessä kansa ei kuitenkaan kannattanut parlamentin hajottamista.


title: Venäjän federaatio 1991–1993

text: Kesäkuussa 1992 uudistajat hävisivät taistelunsa parlamentin kanssa. Syksyllä 1992 Venäjä oli melkein hyperinflaation tilassa. Hasbulatov käynnisti maalis-huhtikuussa 1993 parlamentissa täyden hyökkäyksen Boris Jeltsiniä vastaan. Syksyllä 1993 Boris Jeltsin määräsi hallitusta vastaan niskuroivan parlamentin hajotettavaksi vastoin maan lakeja. Tämä takia Hasbulatov julisti Aleksandr Rutskoin presidentiksi ja Jeltsinin erotetuksi, ja neuvostovallan voimaan. Hasbulatovin ja Rutskoin kannattajat linnoittautuivat parlamenttiin, joka pian joutui Venäjän sotilaiden ja poliisin piirittämäksi.


title: Venäjän federaatio 1991–1993

text: Piirityksen jatkuttua jonkin alkaa ulkopuolelta tuli mielenosoittajia, jotka mursivat piiritysrenkaan väkivalloin, valtasivat pormestarin talon ja hyökkäsivät kohti Ostankinon TV-keskusta, joka oli Venäjän päätelevisiokeskus. Opposition joukot ja sisäministeriön kevyet joukot taistelivat tunteja Ostankinon TV-keskuksessa, ja siellä kuoli kymmeniä ihmisiä. Televisiolähetykset katkesivat. Tässä vaiheessa hallitus oli lamautunut. Ykköskanavan hätälähetin alkoi toimia, ja Gaidar pyysi sen studiossa itkien kansaa hallituksen avuksi. Vain muutama tuhat tuli. Presidentti Jeltsin onnistui saamaan vastahakoisen armeijan puolelleen, ja armeijan panssarit jyristivät lopulta Valkoista taloa vastaan. Yksi erikoisjoukko Alfan jäsen kuoli, kun häntä ammuttiin parlamenttitalosta. Tämä käänsi Alfan johtajan mielen kapinallisia vastaan. Alfa aloitti rynnäkön, jossa kuoli kymmeniä, kun se valtasi parlamenttitaloa huone huoneelta, kerros kerrokselta. Vanhan sotilasjohtajan ehdotuksesta panssarit ampuivat parlamenttitaloa sytyttäen rakennuksen palamaan. Rutskoi ja Hasbulatov antautuivat, mutta vaikka heitä pidettiin jonkin aikaa tutkintavankeudessa, heidät vapautettiin pian.


title: Venäjän federaatio 1991–1993

text: Vuoden 1993 parlamenttivaalit olivat Venäjän historian ensimmäisen vapaat vaalit. Edellinen parlamenttihan oli valittu Gorbatshovin aikana. Monet muut kuin Jeltsinin kannattajat pärjäsivät hyvin näissä vaaleissa. Uudistusmielisten ja uudistusten vastustajien osuudet olivat suurin piirtein tasan. Vaalien voittajia olivat muun muassa Zhirinovskin räyhäkansalliset, Gaidarin Venäjän valinta ja Zjuganovin kommunistit. Hyvin pieniä puolueita oli runsaasti, monet olivat populistisia yhden johtajan ympärille rakentuneita. Räikeä esimerkki räyhäkansallisuudesta oli Vladimir Žirinovskin johtama Venäjän liberaalidemokraattinen puolue, joka menestyi parhaiten vuoden 1993 parlamenttivaaleissa. Vuoden 1993 lopussa Venäjä sai uuden perustuslain, joka antoi presidentille laajat valtaoikeudet. Tällöin parlamentin ja presidentin välinen valtataistelu heikkeni, muttei kadonnut. Jeltsin heikensi turvallisuuspoliisia entisestään. 1990-luvulla Jeltsinin presidentinhallinnosta tuli maata johtava elin, samaan tapaan kuin neuvostoajan keskuskomitea. Vuoden 1994 kesällä romahti MMM-pyramidiyhtiö, joka oli luvannut sijoittajille, tavallisille kansalaisille suuria voittoja. Liikkeellä oli runsaasti ilman pankkilupia toimivia yrityksiä, jotka lupasivat ihmisille suurta korkoa sijoitetusta ruplamäärästä. Osin lupaukset täyttyivätkin suuren inflaation takia, mutta monesti sijoittaminen näihin yrityksiin oli tappiollista.


title: Venäjän federaatio 1993–1999

text:
Venäjän federaatio 1993-1999 oli presidentti Boris Jeltsinin poliittisen taktikoinnin ja yksityistämisen aikaa.
Jeltsinin valta oli heikko ja horjuva, mutta myös Jeltsinin päävastustaja duuma hajanainen. Kohtalainen sananvapaus vallitsi maassa, jossa demokratia horjui.


title: Venäjän federaatio 1993–1999

text:
Kauden alussa luhistumassa ollut talous kääntyi loppupuolella ennen vuoden 1998 kriisiä hienoiseen nousuun. Vuonna 1994 alkanut Tšetšenian sota mustasi Venäjän mainetta. Kommunistien uhka nosti oligarkeiksi kutsutut rikkaat liikemiehet politiikkaan vuonna 1996. Suurliikemiehet ja alueiden johtajat olivat vahvoja politiikassa. Valta luisui sairastelevalta Jeltsiniltä hänen perheeksi kutsutulle lähipiirilleen. Alkoi näkyä merkkejä turvallisuuspalvelun voimistumisesta. Se halusi valtaan, koska pelkäsi Venäjän hajaantumista. Jeltsinin kauden lopussa valtataistelu alkoi näkyä pääministerien vaihtoina. Jeltsinin suosio oli kauden lopussa vähäinen, ja häntä uhkasivat korruptiosyytteet. Turvallisuuspalvelu sai kauden lopussa nostettua pääministeriksi ensin Stepašinin ja sitten Vladimir Putinin, josta tuli myöhemmin presidentti.
Venäjän vuoden 1993 presidentinvaaleissa pärjäsi hyvin muun muassa Vladimir Žirinovskin Liberaalidemokraattinen puolue.
Kun vuoden 1993 duumanvaalit oli pidetty, uudenkin duuman radikaali oppositio yritti puolen vuoden ajan kaataa Jeltsinin.


title: Venäjän federaatio 1993–1999

text: Ensimmäinen Tšetšenian sota alkoi vuonna 1994 ja vei presidentti Jeltsinin kannatuksen pohjalukemiin, vaikkei se enää muutenkaan korkealla ollut. Venäjä halusi estää Tšetšeniaa itsenäistymästä koska pelkäsi Venäjän hajoavan. Venäjän joukot rikkoivat ihmisoikeuksia Tšetšeniassa mm. surmaten tarkoituksella siviilejä ja pommittivat pääkaupunkia järjettömällä tavalla. Tšetšeenit vastasivat muun muassa pommi-iskuin ja panttivankikaappauksin. Jeltsinin lähipiiri jakautui sotaa kannattaviin "haukkoihin" ja sen vastustajiin.


title: Venäjän federaatio 1993–1999

text: KGB-eversti Koržakov nimitettiin vuonna 1985 Jeltsinin turvamieheksi. Kun Jeltsin erotettiin puolueen viroista, Koržakov oli ainoa joka tuli tukemaan Jeltsiniä. Koržakov sanoi vapaaehtoisesti jättäytyvänsä KGB:stä vuonna 1987. Normaalistihan vastaavassa tilanteessa olisi Koržakovin kaltainen KGB-mies siirretty muihin tehtäviin epäsuosioon joutuneen puoluepomon rinnalta. Mutta KGB ilmeisesti pyrki Koržakovin avulla pitämään Jeltsiniä silmällä. Koržakovista tuli Jeltsinin päästessä valtaan kenraali, joka alkoi vuonna 1993 antaa neuvoja Jeltsinille ja tämän hallitukselle. Joulukuussa 1994 Koržakovin joukot ratsasivat Jeltsinin vastustajan, Moskovan pormestari Juri Lužkovin liittolaisen Vladimir Gusinskin saattueen. Gusinskin miehet joutuivat makaamaan lumihangessa tunteja, ja Gusinski pakeni vuodeksi Lontooseen. Pian Koržakov ilmoitti "Argumenti i fakti" -lehdessä harrastavansa "hanhenmetsästystä", Gusinski on suomeksi "Hanhela".


title: Venäjän federaatio 1993–1999

text:
Jeltsin oli käyttänyt poliittisessa nousussaan demokraatteja hyväkseen, mutta alkoi etääntyä pien demokraateista.
Jeltsin mm liittoutui Žirinovskin kanssa, jottei oma poliitikon ura kaatuisi. Myöhemmin Jeltsin otti kommunistisen tyyppisiä vaikutteita. Näin Jeltsin synnytti demokratian näköisen järjestelmän, jota johdetaan tsaarien tavoin. Jeltsinin järjestelmän hyvä puoli oli sananvapaus .


title: Venäjän federaatio 1993–1999

text: Venäjälle syntyi nopeasti suurrikkaiden luokka, kun Neuvostoliiton omaisuus jaettiin yksityistämishuutokaupoissa alkujaan 1994 ja myös 1996. Keinottelijat ostivat inflaation myötä arvoaan menettäviä yksityistämissetelejä itselleen suunnattomia määriä tavalliselta kansalta. Aivan ensimmäiset oligarkit syntyivät jo 1991-1993 Jeltsinin jatkaessa Gorbatšovin talouslinjaa, ja edelleen vuosina 1993-1998 maata yksityistettiin Anatoli Tšubaisin johdolla, sen ollessa samaan aikaan jatkuvassa talouskriisissä.


title: Venäjän federaatio 1993–1999

text:
Kommunisti Gennadi Zjuganov pyrki presidentiksi 1996 ja oli vahvoilla, ja lännessäkin uskottiin hänen voittavan vaalit.
Huhtikuussa 1994 13 Venäjän johtavaa oligarkkia allekirjoitti suurliikemies Boris Berezovskin johdolla julistuksen "Ulos umpikujasta!" kommunisteja vastaan, tukien Jeltsiniä. Kommunistit olivat olleet vuoden 1995 parlamenttivaaleissa suurin puolue, heitä kannatti 20%, kun Jeltsiniä vain 3%. Zjuganovilla näytti olevan hyvät mahdollisuuden Venäjän presidentiksi. Demokraatit olivat hajanaisia, mm. Tšubais ja Tšernomyrdin olivat perustaneet omat "valtapuolueensa". Helmikuussa 1996 oligarkit solmivat liiton Zjuganovia vastaan. Tšubais oli ennakoinut oikein, että suuria omaisuuksia saaneet oligarkit eivät halua kommunisteja perumaan yksityistämistä.


title: Venäjän federaatio 1993–1999

text: Oligarkit pelkäsivät kommunistien mahdollisen vaalivoiton ajavan Venäjän sekasortoon ja vievän heidän asemansa ja rahansa. Ilmestyi Jeltsinin itsensä kirjoittamaksi väitetty, mutta haamukirjoittajan tekemä Presidentin päiväkirja. Oligarkit, kuten Gusinski ja Berezovski, kustansivat mittavan Jeltsiniä tukevan ja Zjuganovia rienaavan propagandakampanjan. Jeltsin, joka vaalikampanjan aikana muun muassa tanssi TV:ssä, voittikin vaalit 54%:lla toisella kierroksella. Vuoden 1996 jälkipuoliskolla Jeltsin pysyi kuutisen kuukautta poissa julkisuudesta. Venäjän presidentti Jeltsin heittäytyi Venäjän suurpankkien tuettavaksi, ja kommunistien kannatus heikkeni kuukaudessa huomattavasti Jeltsinin noustessa. Joulukuussa 1995 kommunistit saivat eniten paikkoja parlamenttiin. Oligarkeista tuli merkittävä vaikuttajia Venäjän politiikkaan. Oligarkit halusivat mm. vaikuttaa budjettivarojen ohjailuun ja saada lisäosuuksia edelleen yksityistettävästä omaisuudesta.


title: Venäjän federaatio 1993–1999

text: 11. lokakuuta 1994 ruplan arvo romahti 73%:iin entisestä. Talouspolitiikan johtajat saivat potkut, ja Jeltsin syytti Tsubaisia romahduksesta.. Mutta talous tasaantui vuosina 1994-1995, kun tulojen tavoittelua ja inflaatiota onnistuttiin tilapäisesti valvomaan.


title: Venäjän federaatio 1993–1999

text: 20. kesäkuuta lopuilla presidentinvaalien 1. ja 2. kierrosten välillä Jeltsin erotti kolme lähipiirinsä turvallisuusmiestä. Nämä olivat henkivartija Alexandr Koržakovin, FSB:n johtaja Barsukov ja Oleg Soskovetsin 20. Soskovets ja Koržakov olivat kannattaneet presidentin vaalien lykkäystä toisin kuin Jeltsin päätti tehdä.


title: Venäjän federaatio 1993–1999

text: Koržakovin miehet olivat pidättäneet ja kuulustelleet Valkoisesta talosta suurta rahamäärää ilman lupaa pois kuljettaneita suurliikemies Sergei Lisovskia ja Tšubaisin avustaja Arkadi Jevstafjevia. Rahan kuljetus liittyi duuman puhemies Gennadi Selenzjevin mukaan Jeltsinin sisäpiirin laittomaan vaalirahoitukseen. Pidätetyt vapautettiin pian, ja seuraavana päivänä Tšubaisin valvoma TV-asema lähetti ohjelmaa jossa väitettiin Korzhakovin koettavan kaapata vallan. Koržakov erotettiin, mutta vakuutti silti uskollisuuttaan. Koržakovin erottamisen uskotaan liittyneen turvallisuusmiesten ja Tšubaisin liikemiesten väliseen valtataisteluun Kremlissä. Hieman ennen Koržakovin ym eroa Jeltsin nosti julkisuuteen kenraali Lebedin, joka vastusti Tšetšenian sotaa. Myös Lebed syytti Koržakovia vallankaappauksesta. Samana vuonna FSB:ssä tapahtui monia henkilövaihdoksia.


title: Venäjän federaatio 1993–1999

text: Kesäkuussa 1996 tapahtui niin sanottu "kolmas vallankaappausyritys", kun Jeltsin nosti Tšetšenian sotaa vastustavan kenraali Lebedin rinnalleen maan johtoon. Lebed neuvottelikin pian aselevon Tšetšeniaan, mikä oli käytännössä voitto tšetšeeneille. Mutta Jeltsin erotti Lebedin lokakuussa 1996. Eräs tunnetuimmista 90-luvun oligarkeista oli Boris Berezovski. Vuoden 1996 lopuilla Berezovski sanoi ehkä liioitellen "pankkiseitsikon" valvovan puolta Venäjän taloudesta.


title: Venäjän federaatio 1993–1999

text: Jeltsinin muistelmien, "Presidentin päiväkirjan" haamukirjoittaja Valentin Jumašev nimitettiin maaliskuussa 1997 presidentinhallinnon johtoon. Hän veti mukanaan apulaisjohtajistoon Putinin, joka oli ollut alun perin talousosastolla. Vuonna 1997 Pietarin pormestari Anatoli Sobtšak pakeni Putinin avustuksella muka sydänleikkaukseen Pariisiin, kun Juri Skuratov oli syyttänyt häntä korruptiosta. Hän sanoi 1997 yksityistämisministeri Tšubaisia Venäjän rosvokapitalismin isäksi. Seitsemän suurta pankkia alkoivat kilpailla poliittisesti keskenään. Kreml tasapainoili "raharuhtinaiden" välillä. Vuonna 1997 Venäjän pohatat kiistelivät kävivät kiistojaan, Berezovski taisteli Tšubaisia ja Potaninia vastaan. Vuonna 1997 Tšetšenian sodan veteraani kenraali Lev Rohlin kehotti muita kenraaleja kapinaan Jeltsiniä vastaan. Rohlin kuoli myöhemmin hämärissä oloissa kesällä 1999.


title: Venäjän federaatio 1993–1999

text: 23. maaliskuuta 1998 Jeltsin erotti koko hallituksen, ja viisi vuotta pääministerinä ollut Tšernomyrdin sai kenkää. Tilalle tuli nuori talousmies Kirijenko.


title: Venäjän federaatio 1993–1999

text: Valtio piti yllä vahvaa ruplan kurssiaan, velkaantui ja rahoitti velkojaan lyhytaikaisilla valtionobligaatioilla GKO:illa, joita rahoitettiin taas uusilla GKO:illa. Velkakirjojen korot nousivat, ja jatkuva velanotto lähestyi päätepistettään. Vuoden 1998 alussa valtio joutui maksamaan pienestä budjetistaan obligaatioiden lunastamiseen. 17. elokuuta 1998 valtion lyhytaikaiset obligaatiot GKO:t romahtivat, koska valtio ei enää pystynyt lunastamaan niitä. Yksityistämisestä saatavat varat olivat loppuneet. GKO:t mitätöitiin, ja valuutta päästettiin kellumaan, jolloin se devalvoitui välittömästi. Lainat jäädytettiin, jonka takia moni pankki ehti piilottaa varojaan ulkomaille. Monet pankit romahtivatkin pankkikriisissä, ja virallisten lukujen mukaan kansalaisten keskiansio laski 15% entisestään. Moskovassa moni tuontiliike sulki ovensa.


title: Venäjän federaatio 1993–1999

text: Jeltsin erotti pääministeri Kirijenkon talouskriisin takia ja nimitti tilalle syyskuussa opposition suosikin, kyvykkään Jevgeni Primakovin, jolla oli KGB-tausta. Jeltsin yritti ensin tarjota Tšernomyrdinia tapahtuneen hallituksen hajotuksen jälkeen duumalle turhaan. Primakovin pääministeriaikana maan talous kääntyi hitaaseen nousuun. Elokuussa 1998 kansliapäälliköksi nimitetty Anatoli Tšubais oli käytännössä Jeltsinin sijaishallitsija noin puoli vuotta.


title: Venäjän federaatio 1993–1999

text: Primakov vastusti Venäjällä valtaa pitäviä aluejohtajia, Jeltsinin perhettä että oligarkkeja. Primakov halusi kukistaa liikemiehet ja panna näitä talousrikoksista syytteisiin laillisuusohjelmansa puitteissa. Hän nosti ulkomaantiedustelun miehiä korkeisiin virkoihin.


title: Venäjän federaatio 1993–1999

text: Lokakuussa 1998 Jeltsin siirtyi pois valtion juoksevien asioiden hoidosta. Marraskuussa 1998 murhattiin liberaali parlamentaarikko Galina Starovoitava. Oligarkkien välinen valtataistelu jatkui ja heidän valtansa kasvoi. Vuonna 1999 kullakin suurella oligarkilla oli oma ehdokkaansa Venäjän presidentiksi.


title: Venäjän federaatio 1993–1999

text: Vuonna 1998 Jeltsinin perheen poliittiset vastustajat Primakov ja Lužkov yhdistyivät Tatarstanin presidentti Mintimer Šaimijevin kanssa vaaliliitoksi Isänmaa - koko Venäjä, jota kommunistitkin näyttivät tukevan. Muutamat oligarkit, muun muassa Gusinski, liittyivät siihen. Näihin aikoihin turvallisuuspalvelu FSB siirtyi politiikkaan, kun pelkäsi Venäjän hajoavan.


title: Venäjän federaatio 1993–1999

text: Duumassa vastustettiin yhä Jeltsiniä. Vuoden 1999 toukokuussa duuma yritti erottaa Jeltsinin, muttei päässyt prosessissa alkuunkaan. Jeltsin erotti samassa kuussa Primakovin, koska tämä toimi häntä vastaan. Jeltsin nimitti sisäministeriö- poliisitaustaisen kenraali Stepashinin osata taktikointia duumaa vastaan. Liikemiesten valta vahvistui Primakovin kaaduttua.


title: Venäjän federaatio 1993–1999

text: Valtakunnansyyttäjä Juri Skuratovilla oli osin salakuuntelemalla hankittu salainen lista henkilöistä, joilla oli sveitsiläinen pankkitili. Esimerkiksi presidentin tyttären aviomies kävi öljykauppaa Berezovskin öljy-yhtiön Sibneftin kanssa.. Jeltsinin poliittiset vastustajat pyrkivät käyttämään tietoja Jeltsinin perheen korruptiosta tätä vastaan. Putin nousi pääministeriksi, koska häntä tarvittiin suojelemaan valtataistelussa Jeltsiniä.


title: Venäjän federaatio 1993–1999

text: KGB-vakooja Putin oli alkujaan kutsuttu presidentinhallintoon Tshubaisin, Jumashevin ja Kudrinin pyynnöstä Pavel Borodinin varamieheksi ja myös hoitaa presidentinhallinnon ulkomaista omaisuutta ja oikeudellista osastoa. 1990-luvun lopulla turvallisuuspalvelun ote Kremlissä voimistui, ja on väitetty, että toisen Tšetšenian sodan aloitus olisi ollut turvallisuuspalvelun junailema. Moskovassa tapahtui merkillisiä kerrostalojen räjähdyksiä, joiden tekijää ei ole saatu selville. Niistä syytettiin tšetšeenejä, mutta toiset sanovat tekijöiden olleen turvallisuuspalvelun miehiä tai muita isänmaallisia, jotka halusivat vierittää syyn terrori-iskuista tšetšeenien niskoille. Maaliskuussa 1994 Jeltsinin turvallisuusjohtajaksi nimitettiin Sergei Stepashin, joka muutti valtion turvallisuuspalvelun FSB:ksi.


title: Venäjän federaatio 1993–1999

text: Joka tapauksessa Vladimir Putinin johtama "sotapuolue" sai terrori-iskujen ja Tšetšenian sodan takia merkittävää kannatusta ja voitti presidentinvaalit. Putinin voitto merkitsi silovikkien nousua Venäjän johtajiksi. Tämä synnytti maahan 2000-luvulla puoliautoritaarisen poliittisen järjestelmän, jota kutsutaan Venäjällä "suvereeniksi" tai "ohjatuksi" demokratiaksi.


title: Venäjän federaatio 1993–1999

text: Venäjän ulkopolitiikkaa leimasi heti sen synnyttyä pyrkimys luoda jäljelle jäädystä IVY:stä mahdollisimman suuri ja Venäjä-vetoinen. Alussa Venäjä pyrki virallisesti lähentymään länttä, mutta vuoden 1993 jälkeen etääntymään siitä. Vuonna 1993 puhkesi kiista Krimin laivastosta itsenäistyvän Ukrainan kanssa. Viron kanssa oli vastakkaisasettelua mm. maassa asuvan suuren venäläisvähemmistön takia. Tšetšenian sota oli Venäjän maineelle paha kolaus. Venäjä vastusti myös NATO:n laajenemista Itä-Euroopan maihin. Vuonna 1999 Venäjä vastusti NATO:n suorittamia Kosovon pommituksia.


title: Venäjän federaatio 1999–2008

text: Venäjän federaatio vuosina 1999–2008 kattaa Vladimir Putinin molemmat presidenttikaudet. Putin pyrki politiikallaan modernisoimaan maan taloutta ja keskittämään valtaa käsiinsä kutsuen rakentamaansa näkyvästi Kreml-johtoista järjestelmää "vallan vertikaaliksi". Putin ajoi oligarkit pois politiikasta ja nosti turvallisuuspalvelu FSB:n miehet valtaan. Putinin puolue hallitsee Kremliä, duumaa, suurimpia sanomalehtiä ja TV-asemia sekä monia avainasemassa olevia yrityksiä. Kaudella maan talous oli reippaassa kasvussa, mutta monilta osin yhä uudistusten tarpeessa. Putinin lähipiiri kahmi itselleen maan avainteollisuutta. Taloudellinen ja poliittinen valta kietoutuivatkin yhä enemmän yhteen. Putin voitti kapinoivat tšetšeenit ja lopetti puheet Venäjää ehkä uhanneesta hajoamisesta. Korruptio paheni Putinin kaudella, ja rikollisuus jatkoi laajana vaikka Moskova oli turvallisempi Putinin kuin Jeltsinin kaudella. Ulkopoliittisesti Putinin Venäjä etääntyi lännestä, vaikka terrorisminvastainen sota ja ulkomaankauppa loivatkin siltoja Idän ja lännen välille.


title: Venäjän federaatio 1999–2008

text: Vuonna 2000 nousi Venäjällä valtaan Vladimir Putin, joka toisin kuin Jeltsin pyrki keskittämään Venäjää. Vladimir Putinilla oli takana ura KGB-vakoojana ja Pietarin pormestarin Anatoli Sobtshakin apulaisena. Koska Sobtshak oli Jeltsinin liittolainen, Putin pääsi lopulta presidenttiehdokkaaksi.


title: Venäjän federaatio 1999–2008

text: Putinin valtaannousua pidetään monesti lännessä ja Venäjälläkin turvallisuuspalvelun suorittamana silovikien vallankaappauksena, jollainen uhkasi presidentti Jeltsiniä jo 1990-luvulla. Näin, koska Putin toi runsaasti turvallisuuspalvelutaustaisia miehiä valtion hallintoon. Silovikien asema alkoi vahvistua vuonna 1996, jolloin heitä nimitettiin korkeisiin virkoihin. Silovikit, "voimamiehet" ovat lähtöisin Venäjän "voimaministeriöistä", turvallisuuspalvelusta, poliisista ja armeijasta. Silovikit ovat konservatiivisia kansallismielisiä, jotka uskovat valtion ohjaukseen taloudessa ja vastustavat ulkomaista poliittista ja taloudellista vaikutusta Venäjän asioihin. Silovikien mielestä Neuvostoliiton hajoaminen oli paha asia. Rahansa silovikit saavat nykyään energiasektorilta.


title: Venäjän federaatio 1999–2008

text: Vuosina 1998–1999 puhuttiin yleisesti Venäjän hajoamisen uhasta, ja oligarkit kilpailivat yhä keskenään. Jeltsinin kansansuosio oli mitätön, ja duuma hätyytteli Jeltsiniä syytellen häntä muun muassa korruptiosta. Jeltsin joutui elokuussa 1999 pahaan pulaan Juri Skuratovin harjoittamissa Mabetex-tutkimuksissa ja samana vuonna myös duumassa syytettiin Jeltsiniä korruptiosta. Jeltsin oli nimittänyt Sergei Stepashinin seuraajaksi Vladimir Putinin pääministeriksi, ja erottanut kokeneen, kyvykkään Jevgeni Primakovin, mikä oli monen idänpolitiikan tuntijan mielestä yllätys.


title: Venäjän federaatio 1999–2008

text: Jeltsinin vallan loppuaikoina tulevasta presidentin virasta kilpailivat kulissien Jeltsinin hallitus, Jevgeni Primakov, Juri Lužkov, oligarkit keskenään ja turvallisuuspalvelu. Pitkän linjan poliitikko Jevgeni Primakov liittoutui Moskovan pormestari Juri Lužkovin kanssa Jeltsin-vastaiseen oppositioon duuman vaaleihin 1999. Tätä tuki eräs oligarkeista, mediakeisari Vladimir Gusinski. Primakov aikoi presidenttiehdokkaaksi, mutta Jeltsinin ja Putinin liittolaisena silloin olleen Berezovkin mediakoneisto luhisti jo kesällä 1999 Primakovin suunnitelmat. Primakov oli juutalainen, Moskovan pormestari Lužkov taas yltiörikas kansallismielinen populisti. Zjuganov oli myös suosittu, mutta kaikki eivät halunneet takaisin kommunismiin. Länsimielisellä sosiaalidemokraatti Javlisnkilla ja äärikansallisella Vladimir Žirinovskilla oli omat kannattajansa, mutta nämä ryhmät olivat melko pieniä.


title: Venäjän federaatio 1999–2008

text: Turvallisuuspalvelusta peräisin olevan pietarilaisen Vladimir Putinin valtaannousu liittyi toiseen Tšetšenian sotaan. Toinen Tšetšenian sota oli reaktio tšetšenialaisten ääri-islamistien hyökkäykseen Venäjän puolella olevaan Dagestaniin ja tšetšeenien tekemiksi epäiltyihin Venäjällä sattuneisiin kerrostaloräjäytyksiin. Ennen toista Tšetšenian sotaa pääministeri Putin oli poliittisten kommentaattorien mukaan kasvoton, väritön byrokraatti, jolla ei olisi ollut mahdollisuuksia voittaa presidentinvaaleja kokeneita ammattipoliitikkoja vastaan. Putin olisi silloin ollut yksi niistä Jeltsinin pääministeristä, jotka tulevat ja menevät puolen vuoden jaksoissa.


title: Venäjän federaatio 1999–2008

text: Boris Jeltsin erosi Venäjän presidentin virasta aivan 31. joulukuuta 1999, ja suositteli seuraajakseen Putinia, josta tuli jo ennen vaaleja virkaa tekevä presidentti. Putin saikin hieman yli 50 % äänistä presidentin vaaleissa, ja voitti vaalit. Päästyään valtaan Putin alkoi laatia lakeja ja asetuksia, jotka keskittivät valtaa Kremlin käsiin ja vakauttivat markkinataloutta. Putin näytti suosivan virkanimityksissään Pietarista kotoisin olevia turvallisuusvirkamiehiä, upseereita ja lakimiehiä. Monet olivat Putinin ja hänen liittolaistensa koulu- ja työtovereita. Virkanimitykset olivat venäläisille kulttuurille tyypillistä ystävien auttamista. Hän on nimittänyt tärkeille paikoille merkkihenkilöiden sukulaisia. Akateemikot ovat valtion virassa harvinaistuneet, ja turvallisuusviranomaiset yleisempiä kuin kommunistien aikaan.


title: Venäjän federaatio 1999–2008

text: Pian Putinin noustua valtaan upposi venäläinen sukellusvene Kursk elokuussa 2000. Venäjä ei pyytänyt ajoissa länsimailta apua, jonka avulla monia olisi voinut pelastaa uponneesta sukellusveneestä. Se ettei Putin ollut ajoissa vastailemassa kansan esittämiin kysymyksiin, toi Putinin äkkiä kielteiseen valoon. Vapaissa TV-kanavissa esiintynyt arvostelu ajoi Putinin toimimaan näitä vastaan.


title: Venäjän federaatio 1999–2008

text:
Putinin valtaannousun on lännessä katsottu kuvastavan turvallisuuspalvelun kasvavaa valtaa Venäjällä. Hän loi valtiojohtoisen puoliautoritaarisen järjestelmän, jossa Kreml hallitsee duuman puoluekenttää, ja alueilta on otettu valtaa pois. Tätä sanotaan ohjatuksi tai suvereeniksi demokratiaksi. Suvereeni tarkoittaa sitä, että ulkomaat eivät saa puuttua Venäjän sisäisiin asioihin. Venäjän johtoeliitti pelkää Ukrainan valtaeliitin kaatanutta oranssin vallankumouksen tyyppistä tapahtumasarjaa, joka oli Putinin mielestä ulkomailta johdettu. Venäjällä vastustetaan myös maan teollisuuden siirtymistä ulkomaisten omistajien haltuun. Putinin puoliautoritaarista tapaa hallita maata sanotaan monesti putinismiksi tai sekurokratiaksi.
Venäjän parlamentin eli duuman puoluekenttä on merkittävästi kaventunut Putinin aikana. Kreml on muuttelemalla äänikynnyksiä saanut aikaan tilanteen, jossa vain suuret puolueet pääsevät duumaan. Länsimieliset Jabloko ja SPS ovat poissa duumasta. Putinin valtapuolueella on nykyään eniten paikkoja duumassa. Putinia tukeva oikeistokonservatiivinen Yhtenäinen Venäjä syntyi, kun kaksi suurta puoluetta yhdistyivät vuonna 2001. Jopa puoluetta luomassa olleen Vladislav Surkovin mukaan puolue luotiin samoilla hallinnollisilla resursseilla kuin NKP, vaikka se ei olekaan samassa asemassa kuin NKP. . Muut duuman puolueet, kuten kommunistit ja Vladimir Žirinovskin äärikansallinen puolue, ovat marginaalisia. Puolueilla ei hallitus- ja paikallistasolla katsota olevan Venäjän poliittisessa kamppailussa niin suurta merkitystä kuin erilaisilla henkilöverkostoilla, "Kremlin klaanit", joihin kuuluu viranomaisia, liikemiehiä ja joskus jopa rikollisiakin. Kuvaavaa on, errä erään kyselyn mukaan kolmannes kansalaisista uskoi mafian hallitsevan heitä, ei keskus- tai paikallishallinnon. Kansalaisyhteiskunta oli Putinin kauden alussa muotoutumaton.


title: Venäjän federaatio 1999–2008

text: Vuoden 2003 vaaleissa Yhtenäinen Venäjä sai eniten ääniä. Tällä Boris Gryzlovin johtamalla oikeistopuolueella oli tammikuussa 2005 duumassa 305 paikkaa 450:stä, sekä 88:n 178:sta federaationeuvostossa. Joulukuussa 2007 valtapuolue Yhtenäinen Venäjä voitti ylivoimaisesti parlamenttivaalit. Valtion viroista on erotettu Jeltsinin "perheen" jäseniä, muun muassa vuonna 2004 pääministeri Mihali Kasjanov. Näin ollen Putinin on katsottu luoneen uutta itsevaltaisuutta Venäjälle. Turvallisuuspalvelu FSB ohjaa Venäjää byrokratian avulla. Tosin Jeltsinin Kremlin sisäpiiri johti maata melko itsenäisesti duuman ohi, mutta hän antoi alueille maksimaalisen määrän valtaa, ja duumassa näkyi demokratia ainakin nimellisesti.


title: Venäjän federaatio 1999–2008

text: Putinia on verrattu muun muassa vahvaan, kyvykkääseen, poliisivaltiota kannattaneeseen tsaariin Aleksanteri III:een. Toisaalta Putin ei ole niin voimakas hallitsija kuin miltä näyttää. Byrokratia on jarruttanut Putinin uudistuksia, alueilla on ollut yhä valtaa, Venäjällä on erilaisia yritys- ja muita klaaneja ja niin edelleen. Joidenkin näkemysten mukaan Putin olisi ajanut Venäjän vuoden 1905 ja 1914 jälkeiseen tilaan, jossa itsevallan keskellä ministeriöt ajoivat maan taloutta nopeaan ohjattuun kasvuun. Toiset ovat verranneet Putinin Venäjää vallankumouksen jälkeiseen Meksikoon, jossa muun muassa öljy loi nopean talouskasvun, ja maa pysyi yhden ideologialtaan häilyvän puolueen johdossa.


title: Venäjän federaatio 1999–2008

text: Valta ja raha keskittyy Venäjällä pienen, toistensa hyvin tuntevien mahtimiesten verkoston piiriin. Kremliä hallitsee eräänlainen "hyvä veli" -verkosto. Silovikiryhmän sisällä piilee valtataistelujen oireita, huumekauppaa tutkiva FSKN ja sisäinen turvallisuuspalvelu FSB ovat toistensa kimpussa. Korruptio on Putinin aikana yhä vakava ongelma Venäjällä. Putin pidätytti vuoden 2008 vaalien alla monia pormestareita, jotka olivat viimeiset korkeassa asemassa olleet kansan valitsemat ehdokkaat. Venäjän hallinto vastustaa "ekstremistejä" ja "erimielisten marsseja".


title: Venäjän federaatio 1999–2008

text: Ennen oligarkkien hallussa olleita TV-asemia on joutunut hallituksen valvontaan. Huhtikuussa 2001 valtion jättimäinen kaasuyhtiö Gazprom kaappasi NTV:n, joka oli lähettänyt Putinin vastaista ohjelmaa. NTV:n omistanut Media-Mostin Vladimir Gusinski pakeni turvallisuuspalvelu FSB:n miehiä ulkomaille. Myös Berezovski joutui luopumaan osuudestaan ORT-kanavaan ja myymään sen kremlin kanssa väleissä olevalle Roman Abramovitšille.


title: Venäjän federaatio 1999–2008

text: Viimeinen riippumaton TV-yhtiö, Boris Berezovskin pääosin omistama TV-6 suljettiin tammikuussa 2002 ja sen seuraaja. Kremlin valvoma TVS:kin suljettiin kesäkuussa 2003. Lokakuussa 2005 viimeinen kriittinen TV-kanava Ren TV joutui Kremliä tukevien tahojen käsiin.


title: Venäjän federaatio 1999–2008

text: Putinia on arvosteltu lännessä ja Venäjällä eniten Tšetšenian sodasta, jota Venäjä piti/pitää virallisesti sotana kansainvälistä terrorismia vastaan. Tšetšeenit kaappasivat Dubrovka-teatterissa Moskovassa lähes 1000 panttivangikseen. Kaappaus päättyi turvajoukkojen hyökkäykseen, jossa kuoli 129 panttivankia ja 44 tšetšeeniterroristia. Turvajoukkojen uskotaan toimineen liian kovakouraisesti, kun he muun muassa käyttivät hyvin voimakasta kaasua, joka tappoi panttivankeja. Terrorismin on väitetty mahdollistavan kansalaisvapauksia rajoittavan poliisivaltion luomisen. Huhtikuussa 2006 Venäjällä astuikin valtaan kansalaisjärjestöjen toimintaa rajoittava laki.


title: Venäjän federaatio 1999–2008

text: Putinin silovikien sanotaan käyttäneen valtataistelussa muiden ryhmien kanssa ainakin laillisuuden rajoja hipovia keinoja. Anna Politkovskaja mainitsee presidenttiehdokas Ivan Rybkinin muutaman päivän kestäneen oudon katoamisen, jolloin Rybkin luultavasti huumattiin.


title: Venäjän federaatio 1999–2008

text: Putinin aikana on sattunut Venäjällä ja ulkomailla joitain poliittisia murhia, joiden uskotaan olevan joidenkin venäläisten isänmaallisten tahojen tekemiä. Murhien ilmeisenä syynä on ollut Tšetšenian sodan ja hallituksen arvostelu. Poliittisten "toisinajattelijoiden" kirjoitukset raivostuttavat luonnostaan monia isänmaallisia. Vuonna 2000 loikannut Putinia ja Tšetšenian sotaa kovasti arvostellut entinen turvallisuuspalvelun työntekijä Alexandr Litvinenko kuoli maanpaossa Lontoossa vuonna 2006 myrkytykseen, joka johtui radioaktiivisesta poloniumista. Noin kuukautta ennen tätä Tšetšenia sotaa arvostellut Anna Politkovskaja ammuttiin kotirappuunsa. Venäjän valtio ei ainakaan vielä vuonna 2007 luovuttanut Litvinenkon murhasta epäiltyä Isoon-Britanniaan oikeudenkäyntiin.


title: Venäjän federaatio 1999–2008

text: Ennen Putinin valtaannousua muutamat Venäjän suurliikemiehet, oligarkit havittelivat poliittista valtaa itselleen. Oligarkit myös kiersivät veroja siirtelemällä rahojaan tileiltä toiselle. Oligarkit eivät kyenneetkään saamaan valtaa käsiinsä Venäjällä, vaikka Berezovski nousi korkeaan valtion virkaan. Kun Putin nousi valtaan, hän pelotteli oligarkit tottelevaisiksi ja käytti muitakin keinoja. Jotkut oligarkit joutuivat jättämään Venäjän. Näitä olivat Smolenski, Gusinski ja Berezovski. Vaikka Putin esti oligarkkien sekaantumisen politiikkaan, monia heistä jäi silti jäljelle. Liikkeellä olevien arvailujen mukaan Putin olisi solminut suurliikemiesten, oligarkkien kanssa sopimuksen, jonka mukaan oligarkit saavat jatkaa liiketoimiaan, mutteivat puuttua politiikkaan.


title: Venäjän federaatio 1999–2008

text: Lännessä tunnetuin oligarkki Boris Berezovski pakeni talousrikostutkimuksia Venäjältä marraskuussa 2000. Vuonna medioita 2001 Gusinski muutti ulkomaille, ja kun hänet pidätettiin 2003 epäiltynä talousrikoksista, hänet vapautettiin melko pian. Suurliikemies Mihail Hodorkovski yritti kaupoilla yhdistää omaan Jukos-yhtiöönsä Abramovitšin Sibneftin sekä myydä puolet Jukosin osakkeista amerikkalaisille yhtiöille. Tällöin olisi syntynyt muiden venäläisten öljy-yhtiöiden kanssa tehokkaasti kilpaileva valtava öljyjätti, joka olisi ollut osin ulkomaisessa omistuksessa. Kremlissä valtaan päässeet silovikit eivät pitäneet tästä kahdesta syystä: he eivät halunneet antaa Venäjän öljyä ulkomaisille yhtiöille eivätkä myöskään voimakasta kilpailijaa omille yhtiöilleen. Kremlissä ei pidetty Hodorkovskista siitäkään syystä, että tämä harjoitti duumassa aktiivista Putinin vastaista oppositiopolitiikkaa. Venäjän hallinnon kannalta hankalaa oligarkkia syytettiin vuonna 2003 veronkierrosta, jota harrastivat useimmat yritykset 1990-luvulla. Jukos-yhtiön johtaja Mihail Hodorkovski istui edelleen vuonna 2010 tuomiotaan siperialaisessa työleirissä.


title: Venäjän federaatio 1999–2008

text: Myönteisesti on sanottu tahdoton raaka-aineita lännelle tuottava sätkynukkevaltio. Mutta vaikka Putin on puhunut oligarkkeja vastaan, hän on suosinut niitä oligarkkeja, jotka eivät asetu häntä vastaan. Putin on onnistunut taivuttelemaan jäljelle jääneet oligarkit hallitukselle ainakin jossain määrin kuuliaisiksi. Mutta samalla Putin ja hänen johtoryhmänsä on hankkinut itselleen omaisuuksia ja näin silovikeistä on tullut uusia oligarkkeja.


title: Venäjän federaatio 1999–2008

text: Putinin lähipiirin epäillään hankkineen sisäpiirikaupoilla itselleen valtavia omaisuuksia, esimerkiksi suuren osan öljy-yhtiö Sibneftistä vuonna 2007. Monilla suurilla yhtiöillä on ulkomainen omistus, joka lienee venäläisen omistuksen peite. Putinin hallinto on arvostelijoiden mukaan kätkenyt laittomasti Gazpromin omaisuutta ulkomaisille tileille. Putinin silovikejä kiinnostaa eniten raha. He myös pelkäävät Venäjän yhtiöiden myyntiä ulkomaille. Putin on pyrkinyt toimimaan siten, että mahdollisimman suuri osa valtiolle tärkeistä yhtiöistä olisi venäläisten ja nimenomaan valtion omistuksessa. Samalla Putinin sisäpiiri on pyrkinyt hankkimaan turvallisuuspoliittisen vallan lisäksi myös rahavaltaa. Putinilla itsellään oli vuonna 2007 40 miljardin dollarin edestä öljy- ja kaasuyhtiöiden osuuksia.


title: Venäjän federaatio 1999–2008

text: Presidentti Putinin johtamat silovikit ovat vuoteen 2008 mennessä kaapanneet silovikkien haltuun merkittävän osan valtion energiatuotannosta ja muustakin yritystoiminnasta. Silovikkien "alfaryhmän" lisäksi muitakin "yritysklaaneja", mutta näilläkin on läheiset suhteet hallintoon, kuten Abramovitšin ja Tshubaisin klaaneilla. Suurin osa omistuksesta Venäjällä keskittyy viiden suuren tahon käsiin. Wall Street Journalissa oli vuonna 2007 kirjoitus, jonka mukaan Putinin hallussa on välillisesti 80% Venäjän arvopaperiyhtiöistä. Putinia pidetään Euroopan rikkaimpana miehenä. Näin silovikeilla ei ole ainoastaan poliittista, vaan myös rahavaltaa. Putinin luomassa byrokraattisessa valtionkapitalismissa kasvaa korruptio.


title: Venäjän federaatio 1999–2008

text: Putinilla on ollut ohjelma, jolla hän pyrkii luomaan kansalle hyviä oloja Venäjälle, mutta helppoa tämä ei ole. Putin ei ole onnistunut kohentamaan tarpeeksi eläkkeitä, asuntotuotantoa ja terveyspalveluita eikä myöskään maan tiestöä. Putinin aikana palkat on maksettu useimmiten suunnilleen ajallaan, mutta monet muut ongelmat kuten korruptio ja rikollisuus rehottavat. Köyhyys on yhä laajaa, ja maan keskimääräinen elintaso jossain Meksikon ja Argentiinan välimaastossa. Putin on onnistunut luomaan vakautta ja järjestystä Venäjälle, mikä näkyy selvästi muun muassa pääkaupungissa Moskovassa. Putin on parantanut sosiaaliturvaa ja ainakin Moskova on rauhoittunut Jeltsinin ajoista. Tavallista venäläistä kiinnostaakin demokratian sijasta enemmän taloudellinen turvallisuus ja vakaus.


title: Venäjän federaatio 1999–2008

text: Vuoden 2005 alussa eläkeläiset osoittivat mieltään niin sanotuissa babushka-kapinoissa Putinin uudistuksia vastaan. Joillain alueilla miliisit eivät halunneet enää estää mielenosoittajia, jotka kapinoivat sosiaalietuuksien menettämistä vastaan. Putin joutui antamaan babushkoille periksi ja jättämään heille etuutensa.. Putinin aikana on säädetty monia kapitalistisen maan tarvitsemia lakeja. Venäjän talous on jossain määrin kohentunut Putinin aikana, muun muassa sen takia, että vientiöljyn hinta on pysynyt korkeana ja kasvaa. Se on nyt nopeassa kasvussa, mutta kasvun hedelmät jakaantuvat epätasaisesti. Ainakin Moskovassa, Pietarissa ja muuallakin niin sanottujen keskiluokkaisten ihmisten kasvanut varallisuus näkyy selvästi, ja pienehkö keskiluokka laajenee hitaasti. Monilla alueilla vallitsee Venäjällä omavaraistalous.


title: Venäjän federaatio 1999–2008

text: Arvostelijoiden mukaan Venäjä hankkii rahaa pääosin öljyä, kaasua ja muita jalostamattomia tuotteita sekä aseita myymällä. Öljyn hinnan nousu on pitänyt talouskasvua vauhdissa. Teollisuustuotannon ja investointien määrä on ollut 2000-luvulla nopeassa kasvussa. Investointeja tarvitaankin, sillä Venäjän öljy- ja kaasuteollisuuskin toimii pääosin vanhoilla laitteilla. Jotta Venäjän talouden kasvu pysyisi, maan olisi kyettävä luomaan länsimaiden kanssa kilpailukykyisiä autoja, elektroniikkaa ja vastaavia korkeasti jalostettuja tuotteita.


title: Venäjän federaatio 1999–2008

text: Putinin ulkopolitiikka oli ollut melko aggressiivista lähiulkomaita kohtaan. Putinin Venäjä sekaantui Ukrainan presidentinvaaleihin. Venäjä uhkasi myös Baltian maita, Valko-Venäjää ja Ukrainaan kaasutoimitusten lopettamisella. Ukrainaa vastaan käytettiin "energia-asetta" 2006, ja Valko-Venäjää vastaan vuonna 2007. Valko-Venäjän johtajan Lukašenkan mielestä Venäjä kohteli hänen maataan röyhkeästi. Toisaalta jotkut entiset IVY-maat lähentyivät länttä ja Azerbaidžan kieltäytyi ostamasta venäläistä kaasua. Venäjä koki Naton ja muiden läntisten kansainvälisten järjestöjen levittäytymisen entisen Neuvostoliiton alueelle uhkaavana.


title: Venäjän federaatio 1999–2008

text: Putin vastusti Naton ohjustorjuntaohjusten tuomista Itä-Eurooppaan. Hän myös vastusti lännen tukemaa Kosovon itsenäistymistä. Putin näyttää palauttaneen Venäjälle sen aseman kansainvälisen politiikan vakavasti otettavana, itsenäisenä toimijana, joka ei myötäile länttä. Toisaalta Putin on korostanut haluaan tehdä yhteistyötä lännen kanssa. Kun WTC-tornit romahtivat vuonna 2001, Putin liittyi Yhdysvaltain aloitteesta terrorismin vastaiseen rintamaan, hakien samalla oikeutusta Venäjän sodalle Tšetšeniassa. Yhdysvallat irtisanoutui vuonna 2002 Venäjän kanssa voimassa olevasta torjuntaohjuksia rajoittavasta ABM-sopimuksesta. Idän ja lännen välit alkoivat viiletä vuonna 2004 ja ovat viilenneet edelleen tuntuvasti vuonna 2007 Putinin länsivastaisen ulkopolitiikan takia. Toisaalta Putin veljeili Kiinan kanssa ja vei aseita sinne. Vuonna 2007 tuli esille diplomaattinen kiista Britannian kanssa. Viron kanssa käyty Pronssisoturi-patsaskiista huononsi Viron ja Venäjän välejä. Varsinkaan liberaalit liikemiehet eivät Venäjällä Putinin ajamaa lännestä pois kääntymistä kannata, koska uskovat sen haittaavan venäläisten yritysten liiketoimia. Vuoden 2009 kesällä Putinin hallinnon virkamiehet käytännössä uhittelivat Georgiaa sodalla.


Venäjän federaation historia 2008 alkaen tarkoittaa Dmitri Medvedevin presidenttikautta Venäjällä ja aikaa siitä eteenpäin. Yleensä ajatellaan, että edellinen presidentti Putin nosti Medvedevin presidentiksi säilyäkseen vahvana taustavaikuttajana. Medvedev nimittikin Putinin pääministeriksi, jolloin syntyi "Putin-Medvedev-tandem". Putinin aloittama vallan keskittäminen syveni Medvedevin kaudella. Medvedeviä pidettiin silti hieman Putinia liberaalimpana. Venäjä säilytti tästä huolimatta jyrkän vastakkaisasettelun länttä vastaan.